28.04.2016. 19:48 > 22:02\nNjih troje su optuženi za dela u vezi sa finansiranjem ili pripremanjem terorističkih napada, preneo je Rojters.\nOptuženi su Mohamed Ali Ahmed (26), Zakarija Bofasil (26) i Somaja Bofasil (29). Oni su troje od petoro uhapšenih 14. i 15. aprila u Birmingemu i na londonskom aerodromu Getvik.\nHapšenja su sprovedena nedelju dana nakon što su belgijske vlasti uhapsile glavnog osumnjičenog za smrtonosni napad na aerodrom u Briselu 22. marta. Taj osumnjičeni, Mohamed Abrini, takodje je bio tražen zbog napada u Parizu 13. novembra.\nAbdeslam u Francuskoj optužen za terorizam\nLondon postavlja dodatnih 300 metara ograde u Kaleu zbog izbeglica\nPutin: Borba protiv terorizma menja civilizaciju\nBritanska policija uhapsila je pet osoba prošle sedmice u okviru istrage za koju su izvori iz službe bezbednosti naveli da je povezana sa napadima u Parizu i Briselu, izvestio je Rojters.\nČetiri osobe uhapšene su u Birmingemu, a jedna na londonskom aerodromu Getvik.\nNeimenovani evropski zvaničnik rekao je agenciji Asošiejted pres da je Abrini u više navrata putovao u Birmingem prošle godine i sastajao se sa ostalim osumnjičenim ekstremistima.\nPANIKA U BIRMINGEMU I LONDONU Nekoliko osoba povređeno u dva odvojena napada nožem\nOTKLONJEN KVAR Aerodrom u Birmingemu ponovo u funkciji\nHAOS NA AERODROMU U BIRMINGEMU Obustavljen avio saobraćaj zbog kvara na sistemu kontrole leta\nU aferi Ibica, kojom je srušen austrijski vicekancelar i lider Slobodarske partije Austrije (FPO) Hajnc Kristijan Štrahe, jednu od glavnih uloga ima jedan bečki advokat koji je povezao Štraheovu "desnu ruku" Johana Gudenusa i navodnu nećaku jednog ruskog milijardera, a mediji spekulišu da bi rušenje ove dvojice političara moglo biti posledica unutarpartijske intrige.\nTurski ministar odbrane Hulusi Akar izjavio je danas da je u toku obuka vojnika za rukovanje ruskim protivraketnim sistemom "S-400" uprkos protivljenju SAD i NATO-a zbog odluke Ankare da kupi rusku tehologiju. Akar je naglasio da Turska vrši pripreme i da razmatra sve mogućnosti usled mogućih sankcija SAD zbog kupovine ruskog sistema.\nMinistarstvo spoljnih poslova Japana zatražiće od stranih masovnih medija da prekinu tradiciju obrnutog pisanja japanskih imena, izjavio je japanski ministar spoljnih poslova Taro Kono.\nPODRŠKA I OD MESIĆA Nakon Ćire Blaževića i bivši hrvatski predsednik u spotu PUPOVCA\nNakon poznatog hrvatskog fudbalskog trenera Miroslava Ćire Blaževića u spotu Samostalne demokratske srpske strane (SDSS) za izbore u Evropski parlament pojavio se i nekadašnji predsednik Hrvatske Stjepan Mesić.\nOsam turskih vojnih aviona sinoć je 34 puta povredilo grčki vazdušni prostor u severoistočnom, centralnom i jugoistočnom Egeju, navode izvori grčkog Ministarstva odbrane, prenosi atinski list Katimerini.\nVelika Britanija ne sme da "izvozi svoju političku krizu" u Evropu, poručila je francuska političarka Natali Loazo, vodeća na listi predsednika Emanuela Makrona za izbore za Evropski parlament.\nSkoro tri godine od kada je Britanija na referendumu izglasala da istupi iz EU, premijerka Tereza Mej je još jednom pokušala da dobije potvrdu od parlamenta za sporazum sa Briselom pre okončanja turbulentnog premijerskog mandata. Međutim, čini se da ponovo neće dobiti podršku.


Dačić: Nadam se da ćemo za 25 godina ući u EU | Južna Srbija Info\nPočetna | Novosti | Srbija u EU za 25 godina\nDačić: Nadam se da ćemo za 25 godina ući u EU\nŠef srpske diplomatije Ivica Dačić na Evropskom forumu u gradu Vahau u Austriji pred evropskim zvaničnicima održao govor pun šaljivih tonova, citirao Marksa, pominjao raspad Evropske unije i ulazak Srbije u EU za 25 godina.\nEvropska ideja je lek koji smiruje napetosti i zato je zapadni Balkan usmeren ka njoj, izjavio je danas v.d. premijera i šef šef srpske diplomatije Ivica Dačić na Evropskom forumu u Vahauu.\n"Ideja evropskih integracija je jedna dobra ideja koja može da utiče na očuvanje stabilnosti na Balkanu", istakao je Dačić na skupu kojem su prisustvovali i šef austrijske diplomatije Sebastijan Kurc i evropski komesar za proširenje i susedsku politiku Johanes Han.\nPoručujući da je proces evropskih integracija ireverzibilan, on je dodao da, iako sada Evropska unija nije više tolika popularna među svojim članicama, ona je i dalje popularna na zapadnom Balkanu.\nDačić je istakao je da će nova vlada i predsednik Srbije Aleksandar Vučić nastaviti dosadašnju politiku koja je usmerena ka tome da Srbija što pre postane članica EU.\n"Mislimo da to treba da bude i ceo region, pri tome smo saglasni sa tim da svi ne treba da budu vrednovani na isti način, nego da svako treba da bude vrednovan onoliko koliko zaslužuje i koliko je napredovao u reformama i evropskim integracijama", kaže Dačić.\nNavodeći da smo svesni problema koje ima evropska ideja, Dačić kaže da je ona danas ne samo da je popularna na Zapadnom Balkanu, nego i potrebna kao ideja.\n"Karl Marks je govorio da je religija opijum za narod, oprostite oče, ali danas je EU opijum za narod zapadnog Balkana, to je jedna zajednička ideja koja nam pokazuje da imamo neki zajednički cilj", naveo je Dačić. Dačić je poručio učesnicima iz zemalja EU da je najvažnija stvar da se "oni izbore da sačuvaju EU dok mi u nju ne uđemo".\n"Najveća opasnost za EU je trenutno je od vas samih, odnosno od vaših članica. Ali vi znate, mi sa Balkana dosta smo sujetni i mislimo da EU i ne može da se raspadne bez našeg učešća, to znači, pre nego što mi uđemo u EU", rekao je šaljivo Dačić, izazvavši smeh u sali.\nZahvalio je Austriji i komesaru Hanu na podršci koju nam pružaju u evropskim integracijama, ističući i da su odnosi Srbije sa Nemačkom u izvanrednom usponu.\n"Han je naš najveći prijatelj. Svaki peti dan se sa njim srećemo jer on je zadužen za nas, on će naš narod povesti u EU. Bio je pre neki dan u Beogradu i raduje me da je mogao da vidi koliko je dobro kada postoje konkretni rezultati onoga o čemu on stalno priča", navodi Dačić.\nSrbija će, ističe, nastaviti svoj evropski put.\n"Mi ćemo da se trudimo, a vi sačuvajte EU. Bavim se politikom već 27 godina i nadam se da dok ne odem u penziju, za jedno 25 godina, da ćemo ostvariti taj naš san, da ćemo biti članovi EU, a pre svega da će EU opstati", rekao je Dačić u šaljivom tonu.\nGovoreći o migracionoj krizi, Dačić je rekao da je Srbija uradila svoj deo posla, da je preko njene teritorije prešlo 1,4 miliona ljudi, a da je danas u Srbiji 8.000 migranata. Ističući da Srbija stalno insistira na tome da EU pronađe zajednički prilaz migracionog politici i politici azila, Dačić je naveo da smo ponekad u dosta teškoj situaciji jer se Srbija nalazi između dva dela EU - s jedne strane Grčke i Bugarske, a s druge strane Austrije, Mađarske i Hrvatske.\n"U našem slučaju je to čudno. Migranti dolaze iz EU i treba da idu dalje u EU ali jedan deo EU udara ograde i oni ostaju negde između", kaže Dačić i navodi da se nada da ipak neće doći do masovnog egzodusa. Srbija, kaže, nije pravila problem ni oko kvota, te da trentno ima 8.000 migranata koje može da servisira. "Nismo pravili nikakav problem oko kvota bez obzira na to što možda čak neke zemlje EU dobijaju više para nego što mi dobijamo, iako imaju manje problema i prihvataju manje problema. Njihova pozicija kao članova EU je takva da mogu da povuku više sredstva, ali mi smo zahvalni EU na tome što nam pomaže", rekao je Dačić.\nKada je reč o terorizmu, Dačić kaže da Srbija, nažalost, ne može mnogo da pomogne, ali i navodi da se teritorija Zapadnog Balkana često koristi kao regrutna baza za vojsku Islamske države, te da je Srbija upozoravala na radikalni islam i vehabizam i ulogu pojedinih krugova u Austriji koji su vezani za zapadni Balkan.\n"Za sada nismo imali većih terorističkih napada kod nas, ali ne znamo šta će biti kada se ti ljudi vrate. Vama je jasno da je tu reč o muslimanima, najveći broj je sa Kosova, ali tu su i iz BiH i Albanije, naravno iz dela Makedonije gde žive Albanci", rekao je Dačić ali i naveo da su neke terorističke grupe na početku bile tolerisane i od strane zapadnih bezbednosnih službi i zapadnih držva, i smatrane za borce za slobodu.\n# EU Ivica Dačić Aleksandar Vučić predsednik Srbije Austrija Johanes Han Zapadni Balkan Sebastijan Kurc\n@DacicIvica @avucic @\nJoksimović i austrijski ministar za EU\nVučić obišao Tvrđavu\nMUP RS Gradska toplana JKP Branislav Jovanović Svrljig koridor 10 Radnički FK Zoran Perišić EU Vladičin Han SPS Medijana gradska opština Kosovo i Metohija SNS recept nasilje Stara planina košarka Blace turizam Zorana Mihajlović Parking servis Južna Srbija Info Tržnica JP SPC fudbal Ivica Dačić DS Putevi Srbije budžet Niš javna preduzeća izbori 2016 Čair ubistvo Bela Palanka poplava Klinički centar Niš Gradina izbori Preševo Rent a Car Beograd


Deca prosjaci, prekršioci umesto žrtve - Ljudska prava - Nedeljnik Vreme\nIz kancelarije Zaštitnika građana objavljeno je da je napravljen Prednacrt zakona o pravima deteta, kojim se uređuju prava deteta u svim oblastima i delovanje javnih organa u zaštiti tih prava. Polovinom decembra održaće se rasprava o predlogu zakona, nakon čega će biti upućen Narodnoj skupštini na razmatranje i usvajanje. Jedan od ciljeva je da se ukine prekršajna odgovornost deteta za prosjačenje i da mu se prizna status oštećenog pred državnim organima.\nTeško je utvrditi tačan broj "dece ulice" jer većina njih nema lična dokumenta. Na osnovu podataka 35 ustanova za socijalnu zaštitu sa teritorije Srbije, više od dve stotine dece se bavilo prosjačenjem u toku prošle godine. Međutim, iz Centra za integraciju mladih upozoravaju da je taj broj višestruko veći.\nIstraživanje o dečjem prosjačenju, koje je sprovela kancelarija Zaštitnika građana u saradnji sa Centrom za integraciju mladih, pokazuje da dečaci čine 69, a devojčice 31 odsto dece koja prose, dok je većina romske nacionalnosti. Deca su pretežno od 10 do 14 godina starosti, međutim, znatan broj je mlađi od ovog uzrasta.\nPrema rečima stručnjaka, samo mali procenat dece prosi za svoj i život svoje porodice. Većina radi za "bosove" koji ih podučavaju kako da se ponašaju da bi izazvali sažaljenje prolaznika. Procenjuje se da se dnevno može zaraditi i do 2000 dinara na ovakav način, ali skoro sav novac odlazi u ruke eksploatatora.\nU Srbiji ne postoji pravni okvir kojim se dečjem prosjačenju daje posebna kategorija. Na ovu društvenu pojavu se gleda kao na prekršaj.\nZanemarivanje i zlostavljanje maloletnog lica predstavlja krivično delo i u tom slučaju se propisuje kazna roditeljima/staraocima, zatvorom od tri meseca do pet godina. S druge strane, policija podnosi prekršajnu prijavu za prosjačenje protiv dece starije od 14 godina. Na taj način deca se tretiraju kao prekršioci zakona, a ne kao žrtve.


BlackRock - IT-KONEKT\n2019. godine BlackRock je akvizirao eFront, koji sada posluje kao specijalizovana poslovna jedinica u okviru Aladdina. Ako ste se pitali šta je to nama bitno, možemo slobodno reći da se mi vodimo našom kulturom i skupom principa koji osiguravaju da nikada ne zaboravimo ono za šta se zalažemo – a to je da pomognemo što većem broju ljudi da ulažu u svoje finansijsko blagostanje. Pored toga, naš veliki fokus je na našim ljudima. Omogućavanjem neograničenih uslova učenja i mnogim benefitima kao što je FTO (Neograničeni broj plaćenih slobodnih dana u godini), stvorili smo vrlo ugodno i zabavno okruženje koje je usmereno ka učenju i profesionalnom razvoju.\nOno što našu kancelariju u Beogradu čini posebnom je činjenica da imamo širok spektar timova. Od tehnologije, podrške klijentima, računovodstva i upravljanja rizicima, pa sve do timova ljudi koji rade u investicijama, pravnim poslovima, finansijama, marketingu, prodaji, ljudskim resursima i mnogim drugim. Imati ovako raznoliku i specijalizovanu grupu kolega na jednom mestu dovodi do izvanrednih rezultata za naše poslovanje.\nProverite linkove ispod ukoliko želite da saznate više o našoj kompaniji ili da proverite da li imamo otvorenu poziciju za vas.


Biznis Autor:N1 Beograd19. avg. 202110:45 > 11:0532 komentara\nPodsetimo, članovi Socijalno-ekonomskog saveta (SES) Srbije počeli su pregovore o minimalnoj ceni rada u 2022. godini. Minimalna cena rada u Srbiji ove godine je nešto više od 32.000 dinara, a predlog Vlade Srbije je da u narednoj godini bude povećana na oko 35.000 dinara.\n„Zvanično već godinama govorimo o 350.000 zaposlenih koji primaju minimalne zarade, međutim, treba reći da značajno veći broj prima nešto veće zarade nego što su minimalne. Propisano je da se minimalne zarade daju svim zaposlenima kada je firma u blizini stečaja, međutim, poslodavci koji mogu ili moraju, u situaciji su da nešto povećaju primanja, pa će umesto 35.000 dati 36.000. Sve u svemu, određivanje minimalne zarade svake godine određuje i sudbinu ostalih plata, odnosno to je početni reper šta će se dešavati sa platama u narednoj godini“, kazao je Atanacković.\nMihajlović potvrđuje podatke o 350.000 građana koji primaju minimalnu zaradu i napominje da je zakonski predviđeno da poslodavac sme da isplaćuje minimalac samo ako je ugroženo poslovanje i da to može najduže da traje šest meseci.\n„Nažalost, u Srbiji to nije slučaj. Već godinama pričamo o istim poslodavcima koji godinama isplaćuju minimalnu zaradu i to nije korektno. Mislim da država i inspekcija moraju da rade na tome“, naveo je on.\nAtanacković dodaje da su ove godine, više nego ranije, poslodavci bili za to da treba povećati minimalnu zaradu, uslovljavajući da to ne sme da bude preko neke granice koju privredniki može da podnese.\n„Srećom, gledajući ukupno privredu, najveći deo poslodavaca, 85 i 90 odsto, imaju značajno veće zarade nego što je minimalna ili približno njoj“, precizira Atanacković.\nMihajlović povodom predstojećih pregovora kaže da nije optimista, znajući da je Vlada izašla pre nego što su počeli pregovori sa cifrom koja bi po njima to trebala da bude minimalna zarada u narednoj godini.\n„Mi to smatramo polaznom osnovom, jer smo mi i poslodavci vrlo daleko oko toga koliki treba da bude minimalac“, istakao je sekretar Saveza samostalnih sindikata Srbije.\nZahtev sindikalaca u pregovorima je da se minimalna cena rada izjednači sa minimalnom potrošačkom korpom, što je oko 39.000 dinara, što oni smatraju da je realno i ostvarivo.\nMihajlović se poziva na dogovor sa poslodavcima i Vladom Srbije iz 20018. godine, kada je i dogovoreno da se izjednače minimalne zarada i minimalna potrošačka korpa.\n„Svesni smo da prošle godine to nije moglo da se desi zbog korone, ali smatramo da je za sledeću godinu sasvim normalno da se izjednače… Svi ti ljudi koji imaju 35.000 ili će imati minimalnu zaradu, su ispod granice siromaštva. To znači da vi radite, i sa svojom platom u Srbiji ne možete da preživite, što nije ui redu, i država mora da se pozabavi time“, naglasio je Mihajlović.\nOn je ukazao i na ogroman problem odlaska radne snage u inostranstvo i gubljenja mladih kadrova, da bi se na taj način stvorila poslovna klima u kojoj nedostaje radna snaga, koja je potrebno da dođe iz inostranstva.\n„Sa 39.000 dinara oni ne mogu ovde da stvaraju egzistenciju, i odlaze. Vlada mora da se pozabavi time, i ukazujemo na to da će biti velikih problema sa ovom minimalnom platom. I ne samo sa njom, jer je to ispod praga tolerancije, i moramo da se ozbiljno bavimo tim problemom“, poručio je Mihajlović.\nMihajlović: „Pojedini poslodavci navikli na visoke profite i na male plate“\nOn je ocenio da su pojedini poslodavci u Srbiji navikli da ostvaruju velike profite i u tom kontekstu naveo trgovinske lance, koji svojim zaposlenima daju plate koje su samo nešto više od minimalnih, dok na drugoj strani imaju veoma veliki rast prometa, koji se uvećavao i u vremenu najvećeg talasa koronavirusa u prošloj godini.\n„Malo je njih koji imaju korektan odnos sa svojim radnicima, i koji ulažu u njih“, podvukao je Mihajlović.\nAtanacković, pozivajući se na iskustvo iz prethodnih godina, ocenjuje da će teško doći do konsenzusa o minimalnoj ceni rada.\n„Postoje velike razlike u pogledima. Treba reći ni da Unija poslodavaca ne prihvata ovaj iznos. Mi godinama polazimo od jedino realne činjenice za rast svih plata, jer minimalna zarada inicira rast svih plata, ne samo onih koji su u blizini po iznosu. Međutim, ne može da se nacrta kolike će biti plate. To kolike će biti plate je mogućnost privrede. Ukoliko je privredni reast, četiri, pet ili šest odsto, ne možemo očekivati povećanje plata od 10 odsto. To vodi u inflaciju i u nesiguran finansijski sistem… U ovom trenutku privreda nema mogućnosti da poveća zarade, obzirom na situaciju u kojoj se nalazimo“, kaže Atanacković.\nGovoreći o manjku radne snage, ističe da je zbog toga radnicima u pojedinim delatnostima povećana plata nekoliko puta u odnosu na minimalnu zaradu, kao i da će vremenom tržište da podigne zarade zaposlenima u svim deficitarnim profesijama.\nminimalacminimalna zaradaNebojša AtanackovićZoran Mihajlović


Traže sastanak sa ministrom: Zaustavimo negativne trendove u malinarstvu - Portal 072info\nTraže sastanak sa ministrom: Zaustavimo negativne trendove u malinarstvu\n10. Juna 2017. Vrijeme objave: 10:30 sati\nUdruženje “Travnička malina” osnovano je s ciljem okupljanja proizvođača i njihove permanentne edukacije, te pomoći i savjetovanja ove kategorije poljoprivrednika.\nProteklog vikenda u Travniku su bili inicijatori okupljanja proizvođača jagodičasto-bobičastog voća sa područja cijele Bosne i Hercegovine, što je ovo prvo okupljanje takve vrste.\n“Jedna od aktivnosti je i formiranje Koordinacionog tijela koje je odmah i dobilo svoje prve zadatke, među kojima su institucionalni kontakti i konkretni razgovori u nadležnim ministarstvima sa ciljem hitnog definisanja statusa proizvođača jagodičasto-bobičastog voća, te ostvarivanje poticaja za ovu kategoriju poljoprivrednika.\nKao neko ko svakodnevno realizuje cijeli niz aktivnosti na samim poljoprivrednim površinama i trudi se izaći u susret svakome proizvođaču kojem su savjet i pomoć potrebni, ne možemo i ne želimo ostati nijemi na proglase i napise pojedinaca u medijima vezanim za organizaciju navodnih protesta malinara narednog mjeseca ispred zgrade Vlade F BiH u Sarajevu.\nU svega nekoliko dana od formiranja Koordinacionog tijela u Travniku, na naš poziv u evidenciju su dostavljeni podaci o gotovo 5.000 proizvođača iz svih dijelova Bosne i Hercegovine. Samo okupljanje je inicirano bez bilo kakvih ograničenja na općinskom, kantonalnom i entitetskom nivou, sa jasnim ciljevima, pa je i odziv poljoprivrednika u nedjelju u Travniku potvrdio da je ta naša jasna namjera prepoznata.\nUspostavljeno Koordinaciono tijelo proizvođača jagodičasto-bobičastog voća će, u skladu sa datim mu ovlaštenjima predstavnika udruženja ovih proizvođača, u narednom periodu na najpozitivniji način prezentirati i zastupati njihove interese pred svim institucijama koje imaju vezu sa ovom granom privrede, te zasigurno nećemo dozvoliti njegovu politizaciju po bilo kojem osnovu.\nOštro osuđujemo pokušaj ostvarivanja prikrivenog marketinga i jasnih političkih ciljeva pojedinaca i njihovih političkih partija na račun malinara, te se koristimo ovom prilikom da iste zamolimo da svoju predizbornu kampanju ubuduće vode dalje od nas i naših nastojanja da svakome proizvođaču osiguramo što bolje i kvalitetnije prinose, te kvalitetan plasman njihovih proizvoda na tržištu cijelog svijeta”, stoji u saopštenju koje potpisuje Edin Mameledžija Udruženja “Travnička malina” i predsjednik Koordinacionog tijela udruženja i proizvođača jagodičastog voća sa područja Bosne i Hercegovine.\nKoordinacionog tijelo udruženja i proizvođača jagodičastog voća sa područja Bosne i Hercegovine uputilo je poziv Federalnom ministarstvu poljoprivrede, vodoprivrede i šumarstva u kojem stoji:\nOvim putem Vam se obraćam ispred Koordinacijskog tijela udruženja i proizvođača jagodastog voća u čije ime zahtjevam hitan sastanak sa gospodinom ministrom i njegovim saradnicima sa ciljem rješavanja aktuelnih problema iz oblasti malinarstva.\nKoordinacijsko tijelo predstavlja oko 5.000 proizvođača i čine ga 15 udruženja, te 3 zadruge sa područja BiH.\nKako Vam je sigurno poznato, nagomilani problemi u ovoj oblasti nas uporno vode prema odredištu koje ni mi, a ni aktuelna vlast sigurno ne želimo, a to je organizacija protesta u cilju ostvarivanja prava.\nNaša je prioritetna želja da se kvalitetnim razgovorima i konkretnim (hitnim) koracima zaustave negativni trendovi u oblasti malinarstva, a pouzdano znamo da ste Vi, gospodine ministre, osoba koja je u toku toga i jedina osoba sa kojom i trebamo razgovarati. Ni po koju cijenu ne želimo dozvoliti da pojedine političke opcije koriste trenutno nezadovoljstvo proizvođača maline kako bi ostvarili određene političke ciljeve, a o čemu smo se odmah i oglasili u sredstvima informisanja.\nBroj pojedinaca i udruženja koji se uključuju u rad našeg koordinacionog tijela je iz dana u dan sve veći, te je naša želja da predstojeći sastanak donese konkretne mjere koje će proizvođačima olakšati period berbe i plasmana na tržište, a koji je praktično već nastupio, stoji u zahtjevu Koordinacionog tijelo udruženja i proizvođača jagodičastog voća sa područja Bosne i Hercegovine.\nProvjerite šta donosi novi Google Chrome\nZBOG “FORSIRANJA” ARMINA DEDIĆA U ZVEZDAMA GRANDA: Karleuša u svađi sa Bosancem i Marijom zbog ispadanja njenog favorita!


Poligon na kojem je pronađena masovna grobnica\nFond za humanitarno pravo (FHP) je pokrenuo inicijativu za postavljanje spomen-obeležja u Batajnici, na mestu gde su početkom 2000-ih pronađene masovne grobnice kosovskih Albanaca. Iako se rat na Kosovu završio pre skoro dve decenije, zločini srpske policije, vojnih i paravojnih snaga nad albanskim stanovništvom još uvek su tabu tema u javnosti, a žrtve je prekrio zaborav.\nBatajničko naselje Trinaesti Maj udaljeno je 20-ak kilometara od centra Beograda. Tokom 1999. na poligonu Specijalne antiterorističke jedinice, smeštenom u ovom naselju, dovezeni su i zakopani leševi više stotina kosovskih Albanaca. Do danas je ekshumirano više od 700 tela, među njima 75 dece.\nDanas meštani Trinaestog Maja, koji broji oko 1.000 stanovnika, kažu da pre 17 godina nisu znali da se doslovno pored njihovih kuća i stanova prikriva stravičan zločin:\nKako bi zločin i žrtve otrgao od zaborava i negiranja, Fond za humanitarno pravo je nedavno pokrenuo internet peticiju za podizanje memorijalnog centra na mestu masovne grobnice u Batajnici.\nOvo je jedino mesto u Srbiji koje po svom značaju može da predstavlja simbolični početak suočavanja sa zločinima na Kosovu, kaže Sandra Orlović, izvršna direktora FHP-a.\n"Batajnica je jedna od najvećih masovnih grobnica koje su pronađene na prostoru bivše Jugoslavije. Žrtve koje su tu pokopane ne samo da su na neljudski način ubijene i odvojene od svojih porodica, one su na jedan grozan i gnusan način pokopane na jednoj livadi u okviru tog kampa. Mislimo da je ova inicijativa pravi način da se tim ljudima vrati ljudski lik i poštovanje kakvo zaslužuju", ističe naša sagovornica.\nOvaj memorijal bi bio znak prošlosti, ali bi služio izgradnji bolje budućnosti između Srba i Albanaca, smatra kosovski dramaturg Jeton Neziraj.\n"Često smo od kosovskih Albanaca čuli odgovor na pitanje kako da postignemo pomirenje. On je uvek imao veze sa priznavanjem onoga što se desilo, sa priznavanjem počinjenih zločina. Ja stvarno cenim ovaj korak i mislim da bi trebalo da bude više ovakvih inicijativa – i u Srbiji i u regionu, naravno", kaže Neziraj za RSE.\nNo, sudeći po reakcijama na koje smo naišli u Trinaestom Maju, meštani nisu oduševljeni ovom inicijativom:\nZatvaranje očiju pred sopstvenim iskrivljenim ogledalom trajno je stanje u kojem srpsko društvo živi poslednje dve decenije. Uzrok toga reditelj Lazar Stojanović vidi u simbiozi zaborava, koju zajedno ostvaruju vlast i javnost u Srbiji.\n"Ravnoteža ovog režima u velikoj meri počiva na guranju pod tepih činjenica koje bi mogle da ugroze režim, a koje inače javnost ne želi da čuje, jer ona takođe ima i političku i moralnu odgovornost za sve to što se događalo, pa produžava tu svoju odgovornost time što i dalje želi da vidi činjenice sklonjene pod tepih ili pomaže da te činjenice budu sklonjene", objašnjava Stojanović.\nPodsetimo, tokom 2001. i 2002. godine, na ovom području otkriveno je pet masovnih grobnica. Među ličnim predmetima koji su pronađeni ekshumacijom posmrtnih ostataka istražitelji su pronašli i dve cucle, nekoliko grickalica za nokte i otvarača za flaše, olovke, brojanice, klikere i jedan pismeni zadatak iz istorije.\nCitiramo delove izveštaja Međunarodne komisije za nestale osobe o ekshumaciji grobnica u Batajnici:\nMesto na kojem ne pronađena masovna grobnica sa kostima kosovskih Albanaca, mart 2016.\n"Ukupno 13 slojeva posmrtnih ostataka koji sadrže najmanje 287 osoba identifikovani su i zabeleženi u ovoj grobnici. Nije primećeno da je iko od njih nosio vojničku uniformu. Arheološki tim, takođe, nije uočio niti zabeležio ni poveze za oči ni poveze za ruke. Međutim, nekoliko tela je imalo male kartice sa brojevima u plastičnom omotu prikačene za kragnu odela. (…)\nPronađeni su dokazi da je veliki utovarivač sa točkovima korišten pri pravljenju grobnice; ovi dokazi uključuju otiske koje su ostavili zubi velike kašike utovarivača. Takođe je iz grobnice izvađen velika strana kamiona. (...)\nDokazi o intenzivnom spaljivanju unutar grobnice u nekom periodu nakon što su tela odložena primećeni su na svim otkrivenim površinama zidova grobnice i donekle na osnovi grobnice ili na 'ulaznoj rampi'."\nOsim Batajnice, do danas su u Srbiji pronađene još tri lokacije sa masovnim grobnicama Albanaca – u Petrovom Selu, jezeru Perućac i kamenolomu Rudnica – a žrtve sa Kosova nisu dobile nikakvo obeležje.\nBez obeležja su i logori u Srbiji, u kojima su bili zatočeni Hrvati i Bošnjaci zarobljeni tokoma ratova devedesetih godina.\nLazar Stojanović smatra da se podizanja memorijala u neko dogledno vreme može očekivati, ali sumnja da će pravosuđe obaviti svoj deo posla.\n"Ono što sam, nažalost, prilično uveren da se neće dogoditi – a to je kapitalno – jeste da se odgovorni za to čišćenje terena, premeštanje leševa i skrivanje tih činjenica izvedu pred pravosuđe i kazne prema zakonu", ističe Stojanović.\nAko se to ikada i dogodi, ne bi bilo neočekivano da osuđenicima po izlasku iz zatvora vlast upriliči svečani doček, kao što su članovi vlade nedavno dočekali penzinisanog generala MUP-a Vladimira Lazarevića, osuđenog, između ostalog, za premeštanje ubijenih Albanaca u masovne grobnice po Srbiji.\nŠetnjom protiv rehabilitacije za zločine na Kosovu


Pornografska aplikacija krišom fotografiše korisnike\nMobilni telefoni, 08.09.2015, 01:00 AM\nAndroid aplikacija Adult Player koja je predstavljena kao pornografski video plejer krišom fotografiše korisnike prednjom kamerom telefona, otkrili su stručnajci američke kompanije Zscaler. Kada žrtva počne da koristi aplikaciju, ona je krišom fotografiše a zatim zaključava uređaj i ucenjuje žrtvu zahtevom da plati 500 dolara preko PayPala. PayPal je izabran "zbog bezbednosnih razloga", navodi se u zahtevu.\nPosle pokretanja, aplikacija traži administratorski pristup uređaju a zatim proverava da li uređaj ima prednju kameru ili ne. Ako ima prednju kameru, aplikacija fotografiše žrtvu dok ona koristi aplikaciju.\nMalver šalje različite informacije na server koji je pod kontrolom hakera, a među njima i informacije o mobilnom uređaju i operativnom sistemu. Kada server odgovori, uređaj se zaključava i prikazuje se obaveštenje o otkupu.\nRansomware je dizajniran tako da obaveštenje o otkupu ostane na ekranu uređaja i da ne dozvoli žrtvi da ga ukloni. Restartovanje uređaja nije od pomoći u ovakvim slučajevima jer se malver aktivira odmah posle ponovnog pokretanja, što ne ostavlja prostor žrtvi da dođe do podešavanja uređaja i ukloni ranosmware.\nU takvim slučajevima od pomoći može biti pokretanje uređaja u safe modu, posle čega treba ukloniti administratorske privilegije (Settings --> Security --> Device Administrator, odabrati ransomware i zatim deaktivirati aplikaciju), i naon toga treba ukloniti aplikaciju (Settings --> Apps --> Uninstall).\nDa bi se izbegle ovakve nevolje, najbolje je preuzimati aplikacije iz pouzdanih izvora, kao što je Google Play, kažu stručnjaci.\nAdult Player nije prvi Android ransomware koji koristi kao mamac besplatnu pornografiju da bi ucenjivao ljude. Ranije ove godine slična aplikacija nazvana Porn Droid tražila je 500 dolara za otključavanje inficiranih uređaja.\nU tom slučaju obaveštenje je navodno slao FBI a žrtve su zastrašivane time da je otkriveno da su posećivale "zabranjene pornografske sajtove" i da zbog toga moraju da plate kaznu od 500 dolara.


"Želeo bih da nastavim da igram u klubu i da dam pun doprinos velikoj porodici kao što je Inter", rekao je Zaneti za sajt milanskog kluba.\nZaneti se u nedelju na meču sa Livornom (2:0) vratio na teren posle šest meseci pauze zbog povrede Ahilove pete.\n"Sanjao sam takav povratak na teren posle dugačke pauze, bilo je mnogo emocija", dodao je argentinski fudbaler.\nEkipa Intera trenutno zauzima četvrto mesto na tabeli Serije A sa 25 bodova, sedam manje od vodeće Rome.\nZaneti je od 1995. godine do danas za Inter odigrao 846 utakmica i postigao 21 gol. Sa neroazurima je, pored ostalog, osvojio Ligu šampiona, pet titula prvaka Italije i četiri nacionalna kupa.


Očevici pritekli u pomoć, svi strahovali od eksplozije – Lajk.rs\nNova Varoš – U centru opštine Nova Varoš na kružnom toku, zapalio se auto u pokretu u kom se nalazio vozač. Brzom intervencijom radnika firme koja se nalazi u blizini izbegnut je crni scenario.\n“Sedeli smo u kancelariji i samo je kolega Bojan Bjelić odjednom povikao da gori auto. Odmah smo istrčali, vozač je uspeo da izađe napolje. Pokušali smo prvo nekom krpom, a onda sam otrčao do kancelarije i uzeo aparat za gašenje požara i tako smo ugasili vatru”, rekao je za RINU Rade Leković zaposlen u Limskim hidroelektranama.\n“Automobil se zapalio u pokretu, pretpostavlja se da su u pitanju dotrajale instalacije ili crevo od dotoka goriva”, kaže Leković.\nPročitajte još... Serijski ubadač je kao TEMPIRANA BOMBA! Sin poštenog sveštenika i ranije napadao nožem\nSKANDAL TRESE FDU! 5 studentkinja OPTUŽILO profesora Prokića za seksualno uznemiravanje, a evo kako se on PRAVDA


Pred energetskim sektorom Crne Gore period važnih razvojih projekata\nPotpredsjednik Simović u Pljevljima obišao Rudnik uglja i Termoelektranu\nDatum objave: 22.03.2018 18:10 | Autor: MPRR\nPred energetskim sektorom Crne Gore je period razvojnih projeka, a ključni projekti treba da se realizuju u Pljevljima, na dobro Pljevalja, građana te opštine i cijele Crne Gore, ocijenio je potpredsjednik Vlade mr Milutin Simović nakon obilaska Rudnika uglja i Termoelektrane, i razgovora sa menadžmentom ovih kompanija.\nSimović je kazao da će tom cilju doprinjeti projekti ekološke rekonstrukcije TE, kroz koji će se investirati 40 miliona eura i obezbijediti novih 20 godina rada prema najzahtjevnijim standardima zaštite životne sredine. Istvovremno, kako je kazao, stvoriće se pretpostavke za toplifikaciju Pljevalja, pitanje koje se odlagalo, ali koje će se riješiti.\nSimović je kazao da je ohrabren svime što je čuo prilikom posjete Pljevljima, TE i Rudniku uglja koji je, kako je rekao, stabilizovao svoje poslovanje i u prošloj godini ostvario dobit od 5,7 miliona eura, i koji zapošljava 900 vrijednih rudara, sa ambicijom da taj broj bude povećan i ovdje i u ostalim segmentima energetskog sektora. Sve su to razlozi za ohrabrenje”, poručio je Simović.\nTakođe, Simović je najavio da će se riješiti i pitanja koja su veoma važna za građane Pljevalja, gdje je osim rekonstrukcije prvog bloka TE, istakao i pitanje rješavanja deponije Maljevac.\nPotpredsjednik Vlade je kazao da sa jednakom odlučnošću i optimizmom može se gledati na vijeme koje je pred nama. “Posebno je važno da damo odgovor na ključno ekonomsko - socijalno pitanje u Pljevljima, a to je pitanje kako obezbijediti što više novih radnih mjesta, što više novih kvalitetnih radnih mjesta, a da postojeća učinimo sigurnijim i sa većim primanjima. To je naš zajednički izazov i siguran sam da ćemo i tom izazovu odgovoriti. Dakle, u zbiru svega što smo danas čuli u Pljevljima, mislim da možemo da kažemo da Pljevlja idu putem svog razvoja, da taj razvoj treba i doprinijeće novom kvalitetu života građana, novim radnim mjestima, posebno zapošljavanju mladih ljudi”, ocijenio je Simović.\nDržava će postati većinski vlasnik Rudnika\nPredsjednik Odbora direktora Elektroprivrede Đoko Krivokapić izrazio je uvjerenje da će Skupština akcionara Elektroprivrede 28. marta vrlo vjerovatno donijeti odluku o upućivanju ponude svim akcionarima Rudnika uglja za prodaju svojih akcija, čime će, kako je kazao, država, odnosno EP, postati većinski vlasnik Rudnika uglja Pljevlja.\n“Iz EP koja će biti budući većinski vlasnik Rudnika, mogu da poručim da će Rudnik nastaviti da bude uspješan, i da će obje kompanije dati poseban doprinos energetskom sistemu Crne Gore. To je projekat koji se već 30 godina planira, uspjeli smo da ga dovedemo do kraja, siguran sam na zadovoljstvo obje kompanije, zaposlenih, građana Pljevalja i cijele Crne Gore.\nGovoreći o projektu rekonstrukcije prvog bloka TE, Krivokapić je rekao da je za 27. mart zakazano potpisivanje ugovora sa kompanijom STEAG, koja je izabrana za realizaciju projekta. Naveo je i da je u toku intenzivna komunikacija sa svim potencijalnim izviđačima za gradnju drugog bloka TE.\n“Ponosni smo na rezultate tokom 2017 godine, što smo danas i konstatovali, naročito kada je u pitanju komunalna infrastruktura, saobraćaj, gradski servisi, izgradnja objekata od javnog i društvenog značaja, u gradskom jezgru i u ruralnim djelovima opštine. Takođe, najavili smo i ambiciozne planove za ovu godinu, posebno u dijelu toplifikacije grada, drugih mjera u dijelu zaštite životne sredine, izgradnje objekata društvenog značaja, ulaganja u saobraćaj.\nĐačić je iskazao uvjerenje da će tokom ove godine realizacijom niza projekata pokazati da je lokalna uprava opravdala povjerenje i da je stvorila preduslove za kontinuitet realizacije svih projekata i u narednom periodu.


Novosti - Page 2 of 4 - Službena stranica KO SDA SBK\nPredsjednik Stranke demokratske akcije (SDA) Bakir Izetbegović obratio se večeras parlamentarcima iz grupe Evropske narodne stranke (EPP) u Evropskom parlamentu, na posebnoj video konferenciji povodom 25 godina od potpisivanja Daytonskog sporazuma. Izetbegovićevo obraćanje prenosimo u cijelosti: Cijenjeni parlamentarci EPP grupacije, cijenjeni\nBakir Izetbegović dio politika problema SDA\nCentralna izborna komisija BiH je na 94. (hitnoj) sjednici održanoj 05.12.2020. godine donijela Odluku o utvrđivanju i objavlјivanju rezultata Lokalnih izbora u Bosni i Hercegovini 2020. godine. Odluka o utvrđivanju i objavlјivanju rezultata Lokalnih izbora u Bosni i Hercegovini 2020. godine\nPredsjednik Stranke demokratske akcije Bakir Izetbegović izjavio je danas nakon sastanka kolegija stranke da je raspravljano o rezultatima izbora i kriterijima za njihovo analiziranje. - Namjeravamo da do narednog sastanka kolegija uspostavimo "dijagnozu" stanja, a potom ćemo održati sjenicu Predsjedništva SDA krajem\nBakir Izetbegović Denis Zvizdić donijeti kolegij naredne odluke SDA sedmice\nStranka demokratske akcije (SDA) poziva sve državne institucije i agencije da intenziviraju svoje aktivnosti na rješavanju migrantske krize s obzirom da, dolaskom hladnih zimskih dana, stanje prijeti da se pretvori u humanitarnu i socijalnu katastrofu. - Ne može sav teret rješavanja\nBošnjaci krize migrantske Ne mogu nositi samo SDA teret


DELEGACIJA KOMUNISTIČKE OMLADINE GRČKE U POSETI SKOJ-u\nDelegacija komunističke omladine Grčke (KNE) je bila u poseti Savezu komunističke omladine Jugoslavije 15. i 16. februara 2020. godine. Delegaciju KNE su činili član Centralnog komiteta KNE, drug Paskalis Klaijatis i član komiteta za međunarodne odnose KNE, drug Lambros Tsimas. Delegaciju SKOJ-a, predvodio je Prvi sekretar, drug Aleksandar Đenić, a prisutni su bili i Sekretar za međunarodne odnose SKOJ-a drug Milan Alivojvodić, članovi Komiteta za međunarodne odnose, drugarica Julija Mičel i drug Mihajlo Šaranović, kao i član Gradskog komiteta iz Novog Sada, drug Atila Krialji.\nRazlog posete visoke delegacije iz KNE-a SKOJ-u je bila diskusija oko budućeg 16. Sastanka komunističih omladina Evrope (MECYO), koji će se u junu mesecu organizovati u Beogradu. Pored glavne teme, delegacije KNE-a i SKOJ-a su informisale jedna drugu o političkim prilikama u Grčkoj i Srbiji. Drugovi iz KNE-a su istakli da antinarodna vlada na čelu sa Novom demokratijom se uopšte ne razlikuje od prethodne buržoaske vlade predvođene SIRIZ-om i da sadašnja vlada, kao i ona prethodna radi sve u interesu krupnog kapitala, a protiv interesa radnig naroda.\nObe delegacije su se složile da komunisti moraju voditi žestoku kampanju protiv okupacije Balkana od strane NATO pakta, kao i protiv imperijalističkih saveza poput EU, u kojem su bogati još bogatiji, a siromašni još siromašniji. Zaključeno je da odlična bilateralna saradnja koja postoji između naše dve organizacije se mora još više unaprediti i intezivirati, u cilju jačanja komunističkog omladinskog pokreta na Balkanu.


Na Trgu slobode završen četvrti Novosadski Winter Fest - među 10 najboljih božićnih marketa u Evropi\nNa novosadskom Trgu završen četvrti po redu Novosadski\nWinter Fest uz sjajne interpretacije Novosadskog damskog hora, vokalne grupe "Muziku srca" i benda "Do-Re-Mi".\nKao i prethodne tri godine, svakog dana nastupali su horovi dece i odraslih, koji su pevali božićne i novogodišnje pesme na "Singing Christmas Tree". Nastupom hora Udruženja srpsko-grčkog prijateljstva, dobili smo i 12. jezik na kom se pevalo na Raspevanoj jelci. Do sada, članovi hora pevali su na: srpskom, engleskom, mađarskom, nemačkom, hrvatskom, rusinskom, slovačkom, ruskom, ladino, hebrejskom i slovenačkom jeziku.\nOrganizovani su nastupi bendova na muzičkoj bini, posetioci su uživali u kuvanom vinu, poslasticama poput "vojvođanske gibanice", "mađarskog kolača" i "američkih krofnica", a bili su dostupni i suveniri, novogodišnji ukrasi i prirodne jelke sa busenom.\nOno na šta smo posebno ponosni je da je Internet portal "European Best Destinations", koji radi u saradnji sa Evropskom komisijom, svrstao "Novosadski Winter Fest" među najbolje božićne markete na Starom kontinentu, i to nakon samo tri godine postojanja. Glasanje je završeno 10. decembra, a "Novosadski Winter Fest" ušao je u top 10.\nOdržane su razne aktivnosti na različitim lokacijama širom grada: predavanje o tome kako su se slavili Božić i Nova godina u starom Novom Sadu, pre Drugog svetskog rata; Božićni koncert u Muzeju Vojvodine, vođenje ture kroz kolekciju Galerije Matice srpske sa posebnim osvrtom na motive praznovanja i slavlja; Božićni filmski maraton; tematska tura "Novosadske crkve i hramovi", Dog Show, Egg & Spoon Race, i mnogi drugi potpuno besplatni sadržaji.\nU okviru projekta humanitarnog karaktera pod nazivom "Budi heroj" podelili smo novogodišnje paketiće za gluvonemu decu, decu Udruženja atrofičara, decu iz naselja Veliki rit, kao i decu koja boluju od dečje i cerebralne paralize, a sa prijateljima iz NS PARTY TEAM - organizacije najboljih novosadskih DJ-eva, podelili smo 400 paketića mališanima uzrasta od dve do devet godina.\nOd prošle godine, u sklopu festivala, na Trgu se nalazi Hanukija, svećnjak na kojem se tokom jevrejskog praznika Hanuka svaki dan pali po jedna svetljka. Svetlo na Hanukiji zapalili su Alona Fišer Kam, ambasadorka Izraela u Srbiji, i Mirko Štark ispred Jevrejske opštine Novog Sada i hora "Hašira".\nPodsećamo da Vojvođanska banka, zvanična banka Olimpijskog tima Srbije, od samog početka organizovanja ove manifestacije podržava "Novosadski Winter Fest" kao generalni sponzor Raspevane jelke.\nFestival se organizuje uz podršku Grada Novog Sada, Gradske uprave za privredu, Pokrajinskog sekretarijata za privredu i turizam, Udruženja Subsidium,a pod pokroviteljstvom Vojvođanske banke - OTP Group, BIG Shopping centra, kompanije Coca-Cola, Heineken, Orbit, Emmezeta i Cineplexx Promenada.\nizvor: rtv.rs, agencije, foto: facebook.com/nswinterfest


OSM Televizija - Dodik za RTRS: Prije neće biti Bosne, nego što će se uvesti jedan predsjednik BiH\nDodik za RTRS: Prije neće biti Bosne, nego što će se uvesti jedan predsjednik BiH\nMeđunarodni faktor sa nekoliko veoma ostrašćenih visokih predstavnika nije uspio da napravi ovo što sada prelaže Valentin Incko na zalasku karijere i bez ikakve snage - da uvede jednog predsjednika BiH. Prije neće biti Bosne, nego što će oni uvesti jednog predsjednika, izjavio je za RTRS Milorad Dodik, predsjednik Republike Srpske.\n- To je nemoguće i neću da pričam o toj temi - poručio je Dodik.\n- Uloga međunarodne zajednice je da onemogući bilo kakvo nasilje ili sukob, ali da omogući razvoj političkog dogovora i konsenzusa faktora koji su u tome važni, a ne da oni nama govore šta je važno, a šta nije. Mi to odbacujemo - istakao je predsjednik Srpske.\nJoš iz iste kategorije: « Kecmanović: Sarajevo metropola islamske internacionale u Evropi Ivancov: Vojna vježba sa osiromašenim uranijumom bila bi zločin »


Guverner Mehmeti se sastao sa premijerom Hoti i ministarkom Bajrami | Banka Qendrore e Republikës së Kosovës\nGuverner Mehmeti se sastao sa premijerom Hoti i ministarkom Bajrami\nGuverner Centralne banke Republike Kosovo, Fehmi Mehmeti primio je premijera Republike Kosovo, Avdullah Hoti i ministarku za finansije, Hykmete Bajrami.\nGuverner Mehmeti se zahvalio premijeru i Vladi na posvećenosti i podršci koju je pružio CBK-u i finansijskom sistemu Kosova, dok je izrazio punu spremnost institucije koju vodi kao i u prošlosti, nastaviću da podržavam sveukupne ekonomske politike Vlade Kosova i postupaću se u skladu sa principom ekonomije otvorenog tržišta sa slobodnom konkurencijom, favorizujući efikasnu raspodelu resursa.\nBankarski sektor pre pandemije bio je veoma stabilan, što je pomoglo u prevazilaženju ekonomskih poteškoća tokom prve faze pandemije.\nKrajem februara 2020. banke su imale visok nivo adekvatnosti kapitala i likvidnosti, a ova stabilnost rezultat je dobrog upravljanja i obazrivog nadzora tokom godina.\nNa konferenciji za medije nakon sastanka, guverner je najavio posvećenost CBK-a od početka pandemije gde je aktivirao Tim za kontinuitet rada, koji se sastajao 2 puta nedeljno ili češće, u zavisnosti od potrebe da se osigura kontinuirani rad svih procesa rada.\n„Tokom čitavog vremena je osigurano redovno funkcionisanje platnog sistema u celoj zemlji, uključujući i područja koja su izolovana tokom dužeg vremenskog perioda. Od početka restriktivnih mera, u martu, CBK je pokazala visoku proaktivnost kako bi, u okviru dostupnih instrumenata, pomogla ekonomskim agentima da se što lakše nose sa ovom ekonomskom krizom. Mere koje smo preduzeli u vanrednoj situaciji uglavnom su imale za cilj da pomognu u održavanju likvidnosti pojedinaca i biznisa, omogućavajući im odlaganje plaćanja kreditnih rata. Nakon faze vanredne situacije, ove mere su kasnije praćene dodatnim olakšicama za banke koje omogućavaju dužnicima pogođenim krizom da restrukturiraju svoje kredite, tako da dužnici u finansijskim teškoćama imaju mogućnost da ispune svoje ugovorne obaveze, i kako bi se normalizovale njihove poslovne aktivnosti “, izjavio je guverner Mehmeti.\nDao je do znanja da je CBK bila u redovnoj komunikaciji sa međunarodnim partnerima: MMF-om, Svetskom bankom, Evropskom bankom za obnovu i razvoj (EBRD), kao i sa privrednim komorama na Kosovu i zahvaljujući tim kontinuiranim komunikacijama odobren je RFI (Rapid Financing Instrument) od MMF-a u iznosu od 52 miliona evra za pokrivanje hitnih i privremenih potreba platnog bilansa kao rezultat pandemije COVID-19.\nGuverner je takođe najavio da je nakon kontakata sa centralnim bankama u regionu i zajedno pod okriljem Bečke inicijative i podrške EBRD-a, Evropska centralna banka je usvojila zahtev CBK-a za uspostavljanje linije finansiranja „repo“ u iznosu od 100 miliona evra.\nOva linija finansiranja, koja važi do 30. juna 2021. godine, omogućava CBK-u da pozajmljuje likvidnost u evro valuti od Evrosistema, kako bi odgovorila na potencijalne potrebe za likvidnošću finansijskih institucija na Kosovu u slučaju nefunkcionalnih tržišta zbog pandemije COVID-19.\n„Tokom ovog perioda, CBK je svim svojim profesionalnim kapacitetima pomagala Vladi Kosova u izradi paketa mera za ekonomski oporavak i ostaje posvećena da nastavi svoj doprinos pomoći ekonomiji zemlje da ubuduće što lakše prevaziđe izazove. Uprkos trenutnim ekonomskim poteškoćama, finansijski sistem je i dalje čvrst i stabilan. Bankarski sistem je prilično dobro kapitalizovan i likvidan. Pokazatelj adekvatnosti kapitala i dalje je iznad potrebnog regulatornog minimuma i iznosi 16,5 procenata u avgustu 2020. godine sa 17,0 procenata u avgustu 2019. godine. Zadovoljavajuća situacija prisutna je i u pogledu likvidnosti, gde odnos likvidnosti iznosi 37,7 procenata. Stopa nekvalitetnih kredita i dalje je na niskim nivoima od 2,7 procenta, dok je pokrivenost njihovih rezervisanja 138,2 procenta. Banke i dalje nastavljaju ka kreditiraju ekonomiju Kosova. Ukupni krediti u avgustu 2020. godine iznose 3,02 milijarde evra, nastavljajući i trend rasta ove godine, sa godišnjim rastom od 7,6 procenta. Vrednost izdatih novih kredita za period januar-avgust 2020. godine iznosi 912,5 miliona evra, što je smanjenje od 5 procenta u odnosu na isti period prošle godine gde je novih kredita bilo 959 miliona evra. Međutim, tokom jula-avgusta ove godine imamo obećavajuće podatke, gde su novi krediti odobreni od bankarskog sektora vredni 320,7 miliona evra u poređenju sa novim kreditima izdatim u istom periodu prošle godine od 260 miliona, ili povećanje od 23 procenta “, obavestio je guverner Mehmeti.\nOn je još jednom naglasio da se prema predviđanjima CBK-a očekuje se da će ekonomija Kosova ove godine zabeležiti pad za oko 7,2% i ovaj pad dolazi kao rezultat mera za sprečavanje širenja COVID-19, koje su negativno uticale na gotovo sve ekonomske aktivnosti u zemlji.\nStoga, videći ovu situaciju, guverner je izjavio da je za njeno lakše prevazilaženje potrebna bliska i dobro koordinisana saradnja svih strana, posebno Vlade Kosova i CBK-a, kao odgovorne za finansijski sistem zemlje.\nGuverner je dalje rekao da će ova pandemija, pored kratkoročnih poteškoća sa likvidnošću biznisa, imati i dugoročni negativni uticaj na neke biznise u određenim sektorima.\nPaket za ekonomski oporavak više je nego potreban da bi se umanjile negativne posledice koje će imati dugoročni uticaj na ove sektore. Bankarski sektor trenutno ima najpovoljniji finansijski i operativni kapacitet da zadovolji potrebe za finansiranjem korporacija i domaćinstava Kosova.\nGuverner je ponovio da Vlada Kosova može da računa na podršku CBK-a i čitavog finansijskog sistema u sprovođenju njenih opštih ekonomskih politika.\nSa druge strane, premijer Hoti se zahvalio guverneru Mehmeti i čitavom osoblju CBK-a na njihovoj posvećenosti punoj koordinaciji aktivnosti od početka pandemije.\n„Verujem da je ova koordinacija bila da prevaziđe situaciju i posebno konkretne postupke koje je CBK preduzela stvaranjem potrebnih regulativa za odlaganje isplate kredita, za restrukturiranje kredita i druge odgovarajuće regulative, što je omogućilo da prema podacima koje nam je predstavio guverner 77 hiljada zahteva bude pravilno obrađeno, što je 60% kredita odloženo. Danas smo razgovarali o saradnji kao Vlade sa CBK-om sa novim merama za ekonomski oporavak od januara pa nadalje, jer je više nego jasno da ćemo se sa ovom pandemijom suočiti i posle decembra ove godine. Do kraja decembra mi praktično podržavamo ekonomiju Kosova sa oko 5% bruto domaćeg proizvoda u okviru Fonda za ekonomski oporavak sa 365 miliona evra, za sledeću godinu izdvojili smo 182 miliona evra. Nove mere ćemo dizajnirati u bliskoj konsultaciji sa CBK-om, jer ćemo maksimalno iskoristiti postojeće instrumente komercijalnih banaka, Fonda za kreditne garancije, osiguravajućih društava i drugih finansijskih instrumenata, tako da ta sredstva stavimo u ekonomiju“, izjavio je premijer Hoti.\nDao je do znanja da je na sastanku detaljno razgovarano o pomoći koja je potrebna Vladi od Centralne banke Republike Kosovo, Fonda za kreditne garancije, stvaranju prozora koje ovaj fond treba da podrži.\nTakođe, premijer je najavio da će u bliskoj saradnji sa CBK-om biti posvećeni smanjenju broja ne registrovanih vozila, tako da će u januaru Vlada zajedno sa CBK-om započeti neophodne razgovore kako bi Kosovo postalo deo Zelenog kartona.\nTakođe, premijer Hoti je obećao punu posvećenost proguranja dva zakona koja su u postupku i koji će poslužiti za stvaranje neophodne zakonske osnove za unapređenje finansijskog sistema i bankarskog sistema na Kosovu.


FABRICI O IZVEŠTAJU EVROPSKE KOMISIJE\nFABRICI O IZVEŠTAJU EVROPSKE KOMISIJE\nIzvor: RTS,Lokalne novine | Obrenovac, 31.05.2019.\nPoruka Srbiji da bude brža i posvećenija\nGodišnji izveštaj Evropske komisije o napretku Srbije predstavljen je pre dva dana u Briselu. Šef delegacije EU u Beogradu Sem Fabrici je naveo da je Srbija napredovala, pogotovo što se tiče ekonomskih reformi, ali da postoji čitav niz reformi koje moraju da se nastave.\nKao i prethodne godine u Izveštaju za Srbiju, Evropska komisija je ocenila Srbiju po ekonomskim reformama. Ekonomska situacija je bolja, privredni rast je evidentan, sve ide u dobrom pravu, rekao je u Jutarnjem programu RTS-a šef delegacije EU Sem Fabrici.\nMeđutim, Fabrici dodaje da postoji čitav niz reformi koje Srbija mora da nastavi da radi kako bi naprdovala. Posebno je istakao vladavinu prava gde, kako kaže nema dovoljno napretka i gde je potrebno uraditi više.\n- Komisija je razmatrala i regionalnu saradnju, odnose sa susedima. Sa, naravno, akcentom na tome da mora da se nastavi dijalog ka normalizaciji odnosa - istakao je Fabrici.\nFabrici je prokomentarisao i reagovanje premijerke Ane Brnabić na Izveštaj Evropske komisije.\n- Premijerka je iznosila komentare koji su uglavnom bili pozitivni. Ona je izrazila i potpuno legitimno stavove o nekim delovima izveštaja, ali i komentar koji je dala je da će Srbija ostati posvećena evropskim integracijama, da će razmotriti preporuke u izvštaju i da će shodno tome reagovati - naveo je Fabrici.\nDIJALOG MORA DA SE POKRENE\nFabrici je rekao da je, što se tiče odnosa Beograda i Prištine, situacija i dalje teška. Pozvao se i na jučerašnju izajvu Federike Mogerini kada je predstavljala Izveštaj u Briselu, a to je da je status kvo neodrživ i da sve što se događa može da se pretvori u incident.\n-Poruku koju je ona poslala je da se dijalog mora ponovo da se pokrene, jer što manje dijaloga ima to je veći rizik da dođe do teškoća i zato je važno obnoviti dijalog. I mi smo to u našem izveštaju to jasno i izneli da je neophodno za nastavak dijaloga da se takse ukinu i taj stav nije promenjen - istakao je šef delegacije EU.\n- Ne možete da očekujete da će do određenog trenutka svi kriterijumi biti ispunjeni. Dve hiljade dvadeset peta – mi smo je zvali kao idikativni datum koji je Komisija postavila kako bi se realizovale određene reforme. Takođe, pre par godina Komisija je rekla da, ako se pogleda situacija, da može tako da bude, ali ne mora da znači da će tako i biti - naveo je Fabrici.\nPOSEBNA PUTANJA SVAKOG PARTNERA\nPored Srbije, izveštaj Evropske komisije dobile su i druge zemlje pregovarači u regionu. Fabrici kaže da se procena komisije zasniva na sopstvenim zaslugama i da svaki partener ima svoju putanju.\nPodsetio je da je Crna Gore počela pregovre sa EU 2012, Srbija 2014. godine, a da je BiH tražila da bude kandidt i juče je Komisija dala svoje mišljenje.\n- Ono što je važno za ovaj paket je da je Komisija predložila da se sa Albanijom i Severnom Makedonijom otovre pregovri. U tom smislu Evropska komisija je ostala veoma posvećena, gura proces proširenja na Zapadni Balkan - rekao je Fabrici.


CIIE zavrsio posvećenošću Kine da se više otvara - Kineski Radio Internacional\nCIIE zavrsio posvećenošću Kine da se više otvara\nZadivljujućim izložbama, žustrim pregovorima o poslovnoj saradnji kao i potpisivanjem narudžbi, u sredu je zavrsen cetvrti Kineski međunarodni sajam uvoza (CIIE).\nNezaustavljiva popularnost CIIE usred još razorne pandemije kovida -19 još jednom je pokazala poverenje zemalja sveta u otvaranje Kine na visokom nivou, njenu strast za deljenjem kineskih razvojnih mogućnosti i zajednička očekivanja za izgradnju otvorene svetske ekonomije.\nIzlozba je privukla gotovo 3.000 preduzeća iz 127 zemalja i regiona. Na sajmu su debitovale LEGO igračke, čokolade novih ukusa, autonomni roboti za čišćenje, snoubordovi za bebe, kao i mnogi drugi novi proizvodi poznatih brendova.\nKako je niskougljenični i ekološki razvoj postao globalni trend, najsavremeniji proizvodi kao što su trkački automobili sa nultom emisijom i mašine za reciklažu plastičnih flaša takođe su oduševili publiku.\nJasno je da je CIIE doneo svetu fensi proizvode, ali i avangardne koncepte potrošnje, kao i inovativne ideje.\nVise od 80 odsto od 500 najboljih svetskih kompanija i lidera u industriji koji su učestvovali na prethodnim izložbama je bila ovde i ove godine. Ukupna izložbena površina za preduzeća proširena je na 366.000 kvadratnih metara.\nIza ove statistike krije se opipljivo nasleđe KIIE koje je koristilo preduzećima iz celog sveta, što je zauzvrat povećalo njihovo poverenje u posvećenost Kine daljem otvaranju.\nU odeljku Prehrambeni i poljoprivredni proizvodi, tabla nacionalnog paviljona Srbije glasi „Delimo najbolje sa Kinom“. Vicekonzul Generalnog konzulata Republike Srbije Sasa Jeremic rekao je za Sinhuu da Srbija želi da svoje najbolje proizvode podeli sa kineskim potrošačima.\nZamenik generalnog direktora Svetske trgovinske organizacije Džang Sijangčen ukazao je da je CIIE postao međunarodno javno dobro, igrajući pozitivnu ulogu u promovisanju međunarodne trgovine i razmeni trgovinske politike.


Više od 800 izvođača na Zonskoj smotri muzičko-folklornog stvaralaštva | Kultura | Vesti\nRTV Pančevo Kultura Više od 800 izvođača na Zonskoj smotri muzičko-folklornog stvaralaštva\nViše od 800 izvođača na Zonskoj smotri muzičko-folklornog stvaralaštva\nPANČEVO, 8. maj 2017. (TV Pančevo) – U Kulturnom centru u Pančevu, održana je 56. Zonska smotra muzičko folklornog stvaralaštva dece Južnog Banata. Na smotri je učestvovalo više od 800 izvođača, a najbolji ansambli će se plasirati na Pokrajinsko takmičenje, 14. maja u Bačkoj Topoli. Organizator Zonske smotre je Kulturno prosvetna zajednica Pančevo, a takmičenje je finansijski podržao Grad.\nNa ovogodišnjoj Zonskoj smotri muzičko folklornog stvaralaštva dece Južnog Banata, predstavila su se najbolja kulturno umetnička društva i grupe iz Alibunara, Kovina, Plandišta, Kovačice, Vršca i Pančeva. Predsednik Kulturno prosvetne zajednice Stojan Boškov, istakao je da se kroz ovo takmičenje vidi kvalitet i rad folklornih ansambala i horova.\n- Ovde se vide pojedinačni i ukupni dometi pojedinih grupa, domova kulture, KUD, kao i pojedinaca u kategoriji koreografisanog folklora. Smotra je značajna kako zbog tradicije, tako zbog društvenog, vaspitnog i pedagoškog rada sa mladima, rekao je Stojan Boškov, predsednik Kulturno-prosvetne zajednice.\nBoškov je objasnio da su umeće i kvalitet, uslov za plasman na sledeći nivo takmičenja.\n- Ovo je manifestacija sa jedinstvenim sistemom na nivou Republike. Sve učesnike ocenjuje jedinstvena stručna komisija Saveza umetničkog stvaralaštva amatera Vojvodine, koja po jedinstvenim kriterijumima bira najspremnije i najbolje iz Južnog Banata, objašnjava Boškov.\nPozitivne ocene će najuspešnijim društvima obezbediti prolaz na viši rang takmičenja, odnosno pokrajinsku smotru 14. maja u Bačkoj Topoli.


Activison planira novi Call of Duty krajem godine i najavljuje nove remastere - PLAY!\nProšla godina je za Call of Duty franšizu bila toliko uspešna da Activision planira da iskoristi isti biznis model i za svoje druge franšize. Iako Call of Duty pati od velikog broja varalica, to nije zaustavilo igru da zabeleži nevernovatno uspešnu 2020. godinu. Rezultati u četvrtom kvartalu su su doveli do boljih od očekivanih finansijskih rezultata a igra je imala oko 400 miliona aktivnih igrača svakog meseca i zaradala dvostruku više novca nego u 2019.\nKada ovo znamo, ne iznenađuju planovi kompanije da izbaci još jedan Call of Duty naslov do kraja ove godine. Tačnije u poslednjem kvartalu, što bi otprilike bilo negde između oktobra i decembra. Kompanija je ovo otkrila na sastanku sa investitorima ali za sada nije poznato koji studio će raditi na novoj igri. Ranijih godina razvojne dužnosti su delili Infinity Ward, Treyarch i Sledgehammer Games. Infinity Ward je 2019 radio na Modern Warfare-u, dok je Treyarch sa Raven Software napravio Cold War, a Black Ops 4 2018. Možda ovo znači da će poznati šablon biti prekinut, jer je Sladgehammer studio uspeo da se oporavi nakon odlaska dva osnivača i možda postoji šansa da će raditi na ovogodišnjoj igri pogotovo jer su objavili da rade na više projekata.\nDenis Durkin, glavni finansijki direktor je na kraju dodao da možemo da očekujemo i remastere ove godine, a da će biti otkriveni kada bude pravo vreme za to. Activison je već remasterovao Crash trilogiju, Spyro trilogiju, Crash Team Racing i Tony Hawk-a, a poseduje i mnoge druge franšize koje su bile popularne pre mnogo godina.\nRelated Items:activision, Call of Duty, Call of Duty 2021, cod, financial report, izveštaj


Crvena zvezda kao društeno-odgovorna organizacija pokazala je da brine o svima koji ulažu napor i bore se za živote građana Srbije. Šest meseci unazad medicinari daju svoj maksimum kako bi se izborili sa korona virusom koji je pogodio čitavu planetu. Crvena zvezda je donela odluku da se medicinskom osoblju na simboličan način zahvali i nagradi ih za učinjeno u prethodnom periodu.\nMedicinski radnici zaposleni u kovid bolnicama imali su priliku da se u svojim ustanovama prijave za besplatne sezonske ulaznice\nMedicinski radnici zaposleni u kovid bolnicama imali su priliku da se u svojim ustanovama prijave za besplatne sezonske ulaznice, a zatim su ti spiskovi dostavljani Ministarstvu zdravlja koje je sve zahteve prosledilo klubu iz Ljutice Bogdana. Najviše zahteva za besplatne karte stiglo je iz Kliničko-bolničkog centra „Zvezdara“, ukupno 402 medicinska radnika je izrazilo želju da u sezoni 2020/2021. potpuno besplatno bodri crveno-bele na stadionu „Rajko Mitić“. Veliki broj zahteva za sezonske karte stigao je i iz Zdravstvenog centra Užice, ali i Opšte bolnice Pančevo i Kliničkog centra Srbije. Nešto manji broj zahteva Zvezda je primila iz Kliničkog centra Vojvodine, Kliničko-bolničkog centra „Zemun“, Opštih bolnica Priboj, Kikinda i Aleksinac.\nFudbalski klub Crvena zvezda izražava veliko zadovoljstvo zbog broja zahteva koji je stigao na njihovu adresu. Iz kluba će kontaktirati sve zdravstvene radnike koji se nalaze na spisku kako bi dobili sve podatke koji su potrebni za izdavanje članskih i sezonskih karata, a zatim će klub izraditi karte i distribuirati ih preko ustanova u kojima su zaposleni oni koji su se u akciji prijavili.\nIz Zvezde su poručili da svi zaposleni u kovid bolnicama, a koji navijaju za crveno-beli klub, još uvek imaju vremena da obezbede poklon koji je Crvena zvezda pripremila za njih. Prijave su još uvek otvorene, a heroji se mogu prijaviti preko svoje bolnice Ministarstvu zdravlja, koje će sve zahteve proslediti šampionu države.\nVIDEO: Milan Borjan se upisao u listu strelaca\nMilan Borjan se upisao u listu strelaca


Afera VAR: Podignuta optužnica zbog namještanja fudbalskih utakmica u BiH – Zona047\nobjavio\tZona047.ba\t24. Decembra, 2020.\t223\tpregleda\nTužilaštvo BiH podiglo je optužnicu u predmetu ‘Var’ u kojem se osobe sumnjiče za organizovani kriminal, primanje mita, dara i drugih oblika koristi za namještanje fudbalskih utakmica.\nTužitelj Posebnog odjela za organizovani kriminal, privredni kriminal i korupciju, podigao je optužnicu protiv predsjednika Komisije za sudije FSFBiH Vladimira Dominkovića, te sudija Ilije Živkovića i Kenana Bajraktarevića.\nPo optužnici, Dominiković se tereti za organiziovanje grupe radi počinjenja krivičnih djela primanja mita i primanja dara ili drugih oblika koristi, kojoj su pristupili ostali optuženi, radi ostvarivanja nezakonite imovinske koristi.\nU optužnici se navodi da je optuženi Dominković delegirao optužene Živkovića i Bajraktarevića za sudije na određenim utakmicama Prve lige Federacije BiH, nakon čega su od čelnika klubova tražili novčane iznose od najmanje 3.000 KM pa do skoro 7.000 KM po utakmici, kako bi zauzvrat utjecali na ishod utakmica, a novac bi potom međusobno dijelili.\nPrikupljenim dokazima dokumentovana su najmanje dva slučaja preuzimanja novca, na području Čapljine i Doboja i to za utakmice koje su se igrale u Gabeli i Tešnju.\nOptužnica je prosljeđenja Sudu BiH i proces bi uskoro trebao započeti.


RTS :: Nikolić: Nema uzmicanja ni povlačenja\nPolitika Nikolić: Nema uzmicanja ni povlačenja\nsreda, 15. feb 2017, 18:30 -> 21:24\nNikolić: Nema uzmicanja ni povlačenja\nPredsednik Tomislav Nikolić poručio je da Srbija nema prava da se odrekne davno nasleđenih vrednosti i da nema uzmicanja ni povlačenja čak ni kada "vetrovi hoće da vas slome".\nNa nama je da branimo i odbranimo nasleđene vrednosti, učeći od mudrog kneza Miloša kako da se postavimo u istorijskim okolnostima, sačuvamo sebe u stalnim iskušenjima i gradimo humano društvo, uspešnu Srbiju, poštovanu u međunarodnoj zajednici, poručio je predsednik Tomislav Nikolić na prijemu povodom Dana državnosti.\n"I nema uzmicanja i povlačenja. Čak i kada svi vetrovi hoće da vas poviju i slome, čak i kada pregovarate sa Prištinom čiji samoproglašeni vlastodršci, mimo svake ljudske pravde i međunarodnog prava, mimo istine, kradu i sakate vašu kuću, trećinu suverene države Srbije", naglasio je Nikolić.\nOn je istakao da je Srbija uvek spremna na dogovor, ali ne na ucene i gotova rešenja.\n"Čak i kada proganjaju svakog ko je druge vere i nacije, čak i kada ruše i pale hrišćanske svetinje – desetovekovno pamćenje čovečansta, pa bi hteli u Unesko, kao vuk koji bi da čuva stado, dakle čak i tada spremni smo na razgovor – ne na ucene, spremni smo na dogovor – ne na gotova rešenja, spremni smo na suštinsku autonomiju u okviru Srbije, nikad na nezavisnu državu Kosovo", rekao je predsednik.\nOn je poručio da nema uzmicanja ni povlačenja pred formiranjem Zajednice srpskih opština, koja je dogovorena i potpisana pred međunarodnim zvaničnicima.\nIma, kako je rekao, samo nečasnog istupanja prištinskih vlastodržaca, prećutkivanja međunarodne zajednice koja bi trebalo da bude garant sprovođenja dogovorenog i kojoj je Srbija verovala.\nNikolić je poručio i da nema uzmicanja na našem putu ka EU, čije smo osnovne principe prepoznali u čitanju Sretenjskog ustava, te dodao da smo spremni "još samo da i EU prepozna naše principe i poštuje međunarodno pravo".\n"I nema uzmicanja od naše prošlosti, iz koje smo naučili da si bogat onoliko koliko imaš prijatelja. Zato neumorno unapređujemo svoje odnose sa Kinom, Rusijom, državama Severne i Latinske Amerike, afričkim i arapskim zemljama, sa svima koji dele naše sisteme vrednosti", rekao je Nikolić.\n"Zato takav naš položaj u svekolikoj međunarodnoj zajednici svim dobro čini. Zato naš geostrateški položaj, koji je raskrsnica civilizacija, danas postaje naša prednost", istakao je Nikolić.\nPredsednik je podvukao da su u proteklih pet godina uzdignute institucije sistema, uspravljena posrnula privreda i industrija, zahuktali se infrastrukturni projekti, otpočeli procesi oživljavanja sela i poljoprivrede, otpočele reforme u najvitalnijim oblastima, od zdravstva i školstva do nauke i kulture.\nZapočeto mora da se nastavi, da se dovrši, zaokruži, iako su svi ovi procesi zapravo stalni rad, beskrajna priča, naveo je Nikolić.\nRezultati su, kazao je, vidljivi – od smanjenja nezaposlenosti, kranova i građevinaca na svakom koraku, do vidljivog uvažavanja Srbije u međunarodnoj zajednici – od političkih struktura do akademske, naučne, umetničke, sportske zajednice.\n"Za poteze i rezove, kako ono kažu 'nepopularne mere', trebalo je odveć Obilićeve hrabrosti i Miloševe mudrosti. Ne manjka nam ni jedno ni drugo, jer je odgovornost pred Srbijom i njenom budućnošću veća od svih nas pojedinačno", rekao je Nikolić.\n"Zato mi je danas ponos i čast da se osvrnem ne samo na pobedničku prošlost od vremena osnivanja moderne srpske države već i na sadašnjost koja obećava prosperitetnu budućnost", naveo je predsednik.\nNikolić je naznačio da časno služi Srbiji i ponosno predstavlja zemlju i brani njene interese svuda i uvek sa jednakom odgovornošću.\n"Ne samo pred svojim precima i potomcima već pred svim građanima, i onima koji su mislili da mi ne treba ukazivati poverenje", rekao je Nikolić.\n"Poverenje mi je dalo snagu da uzdignute glave razgovaram sa predsednicima i zvaničnicima drugih država, da tražim investicije i ulaganja, dogovaram diplomatske i ekonomske odnose, razmene mladih i saradnju u nauci i kulturi, rečju – da otvaram vrata našoj vladi koja je potom izvanredno realizovala programe", naglasio je Nikolić.\nPredsednik je dodao da je potpisnik, svedok i garant realizacije međudržavnih sporazuma sa danas najmoćnijim državama sveta, te da je uvek spreman da pomogne da ono što je dogovorio sa drugim predsednicima zaživi i da se ostvari.\n"Nisam odustajao od principa, svoj posao sam radio sa što manje pompe i buke. Bio sam, a i sada sam, vređan, omalovažavan, potcenjivan, ali nagrada za trud bile su mi uspešne realizacije i dobrobit svih građana Srbije", rekao je Nikolić.\nPredsednik je naveo da mu je svaki građanin Srbije bio jednak i jednako važan, te da je zato mandat započeo odričući se stranke koju je stvorio.\n"I nastaviću da radim posvećeno i neumorno, dokle god budem na ovom mestu, najbolje što umem i znam, za dobrobit svih", rekao je Nikolić.\nKako je rekao, Karađođe i Miloš pre dva veka učinili su mnogo, gledajući u neka daleka pokolenja.\n"I danas mandat predsednika Srbije traži da daleko u budućnosti, stalno gledajući ispred sebe, vidite viziju boljeg života svih građana. Da kad dođe vreme, Srbiju predate onome koga izaberu građani, a da bude bolja i uspešnija nego što ste je nasledili", rekao je predsednik.\nIstakao je da Srbija i danas živi svoja viševekovna iskušenja i stradanja i prolazi kroz njih sa više ili manje uspeha, vođena osobinama koje simbolizuju Karađorđe i Miloš.\n"Uvek joj je, da bi opstala i pretekla, da bi pobeđivala, bila potrebna Obrenovićeva mudrost i Petrovićeva hrabrost. Do dana današnjeg, a sa našom generacijom se to neće završiti. Takav je naš usud, naša slobodarska narav, naš karakter, koji teži pravdi i brani osnovna prava čovekova", rekao je Nikolić.\nKao primer, poručio je, neka posluži Sretenjski ustav, koji danas slavimo, dokument ispisan pre dva veka, a danas čitan i razumljiv kao nosilac ideja na kojima počiva većina ustava modernih država, ali i kao primer nekih principa na kojima počiva EU.\nSretenjski ustav iz 1835. godine sa idejama o slobodi, pravdi, ukidanju ropstva svakom čoveku koji zakorači na tlo Srbije, brigom o finansijama, o naciji, naročito odredbama o građanskim pravima i Narodnoj skupštini, bio je ogroman iskorak za svoje doba.\n"Zato je odmah izazvao reakcije i osporavanja silnih država, nevoljnih da prihvate vrednosti koje je prvi definisao upravo Ustav tada vazalne kneževine Srbije, a koje su danas civilizacijske tekovine", rekao je Nikolić.\nU suštini, istakao je Nikolić, iza osporavanja se krio strah od slobodarskih ideja, ustavnih ograničenja vladara, zaštite ljudskih prava i sloboda – glavnih temeljnih vrednosti po koje danas živimo.\n"Genije iz naroda, knjaz Miloš, učenom Dimitriju Davidoviću, zaduženom da napiše Ustav, dao je težak zadatak da se to naše 'nezavisno pravlenije' povija po svakom vetru. Znao je da Ustav, kao vrhovni dokument državnosti, mora da liči na narod kome je namenjen, a da opet ne povredi moćnije države od srpske. Na narod je ličio, a moćne države je povredio. Nije mu priličilo da se kao Srpski ustav povija i slomili su ga", rekao je Nikolić.\nI bez ozbira na to što se njegovo trajanje broji danima, što ga je sam knjaz Miloš već u martu stavio van snage, istorijska je činjenica da je u nekim svojim odrednicama Sretenjski ustav visoko podigao standarde na kojima počivaju današnji ustavi modernih demokratskih država, naglasio je Nikolić.\nIz Sretenjskog ustava smo, dodao je Nikolić, gotovo prepisali najvažnija načela – nezavisnost sudstva, građanske slobode i prava, neprikosnovenost ličnosti, slobodu kretanja i nastanjivanja, pravo na slobodan izbor zanimanja, pravo na zakonito suđenje, nepovredivost stana, ravnopravnost građana bez obzira na veru i nacionalnost, ukidanje ropstva i feudalnih odnosa.\n"I da ne bude zabune – ovo su neke od odredaba Sretenjskog ustava, vrednosti koje, primetio je Miloš, u 'vrhovnom pravleniju' moraju da liče na svoj narod", napomenuo je predsednik.\n"Dragi građani Srbije, neka nam je ovo i svako buduće Sretenje – Dan državnosti, srećnije i uspešnije od prethodnog. Živela Srbija!", poručio je Nikolić.\nPredsednik Srbije tradicionalno organizuje prijem povodom 15. februara, Dana državnosti Srbije. Okupile su se brojne zvanice iz političkog, javnog i kulturnog života Srbije, predstavnici diplomatskog kora, verskih zajednica i gosti iz inostranstva.\nPovodom Dana državnosti, predsednik je dodelio odlikovanja zaslužnim pojedincima i institucijama.\n(sreda, 15. feb 2017, 18:54) - Boki [neregistrovani]


Kupiš apartman, dobiješ pasoš: Crna Gora prodaje državljanstvo bogatima - Sputnjik Srbija\n15:18 13 Jun 2021\nUživo: Novak krenuo po trofej! /uživo/\nKupiš apartman, dobiješ pasoš: Crna Gora prodaje državljanstvo bogatima\n08:53 25.07.2020 Preuzmite kraći link\nKupovina apartmana u kondo hotelu ili hotelu koji je po mešovitom modelu poslovanja, a koji su na listi razvojnih projekata, računa se kao investicija za koju se može dobiti crnogorski pasoš po osnovu Vladinog projekta ekonomskog državljanstva.\nTo je potvrđeno „Vijestima“ u Agenciji za promociju investicija (MIA) koja je dostavila podatak da se na listi razvojnih projekata u oblasti turizma trenutno nalazi sedam hotela za čiju izgradnju je crnogorska Vlada dala zeleno svetlo. Od toga su četiri po principu kondo poslovanja, a tri po modelu mešovitog poslovanja\nPo kondo principu poslovanja gradiće se četiri hotela u Kolašinu — i to „Kolašin Resort & Spa“, „Breza“, „Bjelasica 1450 Kolašin“ i „K16“, a po mešovitom modelu poslovanja gradiće se „Boka Place“ u Tivtu, „Kraljičina plaža“ u Miločeru i „Durmitor Hotel i Vile“ na Žabljaku.\n„Crnogorsko državljanstvo prijemom se može steći ulaganjem u razvojni projekat u oblasti turizma, koji podrazumeva izgradnju hotela/mešovitog kompleksa, a samim tim i izgradnju hotela po kondo modelu poslovanja.Podnosilac zahteva za prijem u državljanstvo individualno donosi odluku u koji od projekata s liste razvojnih projekata u turizmu će uložiti svoj novac”, navode u Agenciji za promociju investicija.\nPrema odluci Vlade, do crnogorskog pasoša se može doći kroz ulaganja u projekte turizma, prerađivačke industrije i poljoprivrede. Do sada, kako se navodi, nije prijavljen nijedan projekat za ulaganje u prerađivačku i poljoprivrednu industriju.\n„Zlatni pasoši“ za bogate: Ko i zašto prodaje državljanstvo sa popustom\nTrogodišnji program za sticanje crnogorskog državljanstva kroz ulaganje u investicije startovao je 1. januara 2019. godine i može biti dodeljeno do 2.000 pasoša.\nIz MIA su objasnili da, prema odluci o sticanju ekonomskog državljanstva, razvojnim projektom u turizmu se podrazumeva izgradnja hotela/mešovitog kompleksa u primorskom regionu i Podgorici s minimum pet zvezdica, najmanje 60 smeštajnih jedinica, minimalna investicija 15 miliona evra i minimum 80 novozaposlenih.\n„Za severni i centralni region (izuzev Podgorice) s minimum četiri zvezdice, najmanje 35 smeštajnih jedinica, minimalna investicija pet miliona i minimum 25 novozaposlenih“, podsetili su u MIA.\nAplikant može steći državljanstvo ako je na eskrou račun položio 100.000 evra za razvoj manje razvijenih opština, za namenu iz Zakona o regionalnom razvoju.\nMože ga steći i ako je na račun uplatio najmanje 450.000 evra za potrebe ulaganja u jedan od razvojnih projekata u Podgorici ili primorskom regionu, ili iznos od najmanje 250.000 evra za potrebe ulaganja u jedan od razvojnih projekata u severnom ili središnjem regionu Crne Gore, osim Podgorice...\nRus prvi dobio crnogorski „zlatni pasoš“\nJedan od uslova je da za crnogorsko državljanstvo može aplicirati stranac koji u Crnoj Gori ili drugoj državi nije pravosnažno osuđen i za kojeg je agent za ocenu međunarodne podobnosti dao pozitivno mišljenje, uključujući dokaz o poreklu novca namenjenom za uplatu i ulaganja u skladu s Vladinom odlukom.\nDržava Crna Gora je od prodaje pasoša u okviru projekta ekonomskog državljanstva prihodovala do sada tri miliona evra. U budžetu, u ovoj godini je bilo projektovano 15 miliona od prodaje pasoša, a ta budžetska stavka je nula nakon rebalansa.\nNi Agencija neće o imenima\nIz Agencije nisu mogli da kažu za koju investiciju je dodeljen prvi pasoš u okviru projekta ekonomskog državljanstva.\n„Izdavanje rešenja za prijem kao i izdavanje pasoša po prijemu u državljanstvo, u nadležnosti je Ministarstva unutrašnjih poslova Crne Gore“, odgovorili su u MIA.\nMUP je u okviru projekta ekonomskog državljanstva izdao 12 pasoša stranim državljanima, ali su njihova imena tajna. Taj resor se nedavno u odgovoru na pitanje „Vijesti“ ko je dobio pasoš, pozvao na Zakon o državljanstvu kojima je precizirano kome MUP može dati podatke.\nPrvi pasoš je dobio državljanin Rusije, što je zvanično potvrđeno u kompaniji „Henley & Partners“, koja je jedan od tri licencirana agenta za posredovanje u ovom projektu.\ndržavljanstvo, pasoš, Crna Gora\n15:15 Slaba igra Hrvatske, Engleska dominira /uživo/\n15:15 U Srbiji još 138 osoba zaraženo virusom korona, četvoro preminulo\n15:12 Novak krenuo po trofej! /uživo/\n15:03 Lideri G7 pozvali Rusiju da prekine sa destabilišućim ponašanjem\n14:52 Lakše do dozvola za solarne panele


Sa Kosova u Evropu krenuće milion Albanaca?! | Skandalozno\nEvropo, spremi se: Sa Kosova dolazi milion Albanaca?!\nU ovom trenutku bez stvaranja neke klime za bolju budućnost, vizna liberalizacija za Kosovo je opasnost, a ne nagrada. Ali Evropa ne može da bude spokojna.\nProsečna plata na Kosovu iznosi oko 450 evra, podaci su Zavoda za statistiku, ali ovo se odnosi samo na zaposlene u javnom sektoru, jer podataka o onima koji rade u privatnom sektoru nema. Najmanja plata na Kosovu iznosi 170 evra, a prosečna potrošačka korpa za četvoročlanu porodicu iznosi, računajući najosnovnije, oko 300 evra.\nS obzirom na to da je poznato da je veći deo Albanaca sa Kosova na privremenom radu u inostranstvu, normalno je i da je taj prihod najveći koji se sliva u budžet Kosova, a po poslednjim podacima, porodice koje imaju rođake u svetu, svake godine pošalju na Kosovo više od pola milijarde evra!\nBudite prvi sa komentarom na članku "Evropo, spremi se: Sa Kosova dolazi milion Albanaca?!"


Radosavljević: Razlaz između DS i PSG – deo strategije | Autonomija\nRadosavljević: Razlaz između DS i PSG – deo strategije\nJoš uvek ima vremena da Janković okupi jednu dobru demokratsku platformu, ali ne putem eliminacije, već inkluzije\nPolitikolog Duško Radosavljević ocenio je danas da je razilaženje Demokratske stranke (DS) i Pokreta slobodnih građana (PSG) najverovatnije nešto što je planirano duže vreme i da je deo strategije.\nOn smatra i da je Ustav i priča o saradnji na pisanju tog dokumenta „samo povod da se saradnja obustavi“.\nPrema njegovom mišljenju DS i PSG su dve najsličnije tvorevine na političkoj sceni Srbije, pa se postavlja pitanje kako je moguće da PSG može da ide na izbore sa Dverima i Vukom Jeremićem, a sa „sličnijima sebi ne može“.\n„Koalicije se prave sa idejno sličnima ukoliko se želi zaokružiti jedan segment biračkog tela, a ovakvi sukobi služe samo za isticanje dominacije, koji idu na štetu i jednima i drugima u tom sporu“, kazao je Radosavljević za Betu.\nPrema njegovom mišljenju, na izborima u Beogradu mogla je da se formira „centralno leva koalicija“, a da stranke koje naginju ka desno formiraju svoju „kolonu“.\n„To bi mogla biti dobra priča, ali ako se cepa prirodno okruženje koalicije, tada je izvesno da će i DS i PSG dobiti manje glasova„, rekao je on.\nPrema njegovom mišljenju, ovakvi sukobi između stranaka koje su ideološki bliske, mogu da se reflektuju i na „izgradnju Srbije kao liberalne, demokratske i evropske zemlje“.\nRadosavljević je dodao da iz izjava zvaničnika DS nije razumeo da ta stranka sarađuje sa predsednikom Aleksandrom Vučićem, kako je to PSG saopštio, već da su u pitanju predlozi za izmenu Ustava Srbije, što je jako važna i ozbiljna tema.\n„To nije saradnja, niti znači koaliciju sa Vučićem. Ako sutra krene priča o Ustavu, da li to znači da će i druge organizacije koje budu učestvovale u javnoj raspravi ili budu predlagale rešenja za novi Ustav, biti okarakterisane kao neprijatelji“, rekao je on.\nOcenio je da je potez lidera PSG Saše Jankovića „u oblande uvijena priča o političkoj principijelnosti, a zapravo je u pitanju lični odnos sa određenim političkim personama“.\n„Ako se u Beogradu ne može napraviti politička reprezentacija, kako će se to učiniti za celu Srbiju ili Vojvodinu. To se i nama u Vojvodini vraća kao bumerang, jer većini aktera ovde nije jasan način organizacije PSG na prvom mestu, koja je u Vojvodini veoma pasivna“, kazao je Radosavljević.\nOcenio je da je osnivanje PSG delovalo kao „odlična priča koja može da povede razbijene delove demokratske opozicije u Vojvodini„.\nUkazao je istovremeno da niko, pa ni Janković, ne sme sebi da da za pravo da se postavlja kao „demokratski arbiter za sve sporove koji se dešavaju“.\n„Još uvek ima vremena da Janković okupi jednu dobru demokratsku platformu, ali ne putem eliminacije, već inkluzije„, objasnio je Radosavljević.


Skupština Srbije počinje danas novu sednicu na čijem dnevnom redu bi, pored ostalog, trebalo da budu liste kandidata za izbor tužioca za organizovani kriminal i tužioca za ratne zločine, kao i izmene i dopune Zakona o poljoprivrednom zemljištu.\nIzmene i dopune Zakona o poljoprivrednom zemljištu naišle su na brojne kritike i proteste poljoprivrednika, jer se njima omogućava prodaja državnog poljoprivrednog zemljišta, kao i davanje u zakup preduzećima na 30 godina.\nPredloženo je da na dnevnom redu budu i izmene i dopune Zakona o naučno-istraživačkoj delatnosti, o osnivanju odbora za etiku koji bi, pored ostalog, trebalo da se bavi i pitanjima eventualnih plagijata doktorskih disertacija.\nNa dnevnom redu bi trebalo da bude i Predlog zakona o privremenom uredjenju načina naplate takse za javni medijski servis, kojim se utvrdjuje da taksa iznosi 150 dinara i da se naplaćuje preko računa za struju.\nPoslanici bi trebalo da razmatraju predloge ili izmene zakona o porezima na upotrebu, držanje i nošenje dobara, o poreskom postupku i poreskoj administraciji, o tržištu kapitala, o porezu na dobit pravnih lica, o porezu na dohodak gradjana i o doprinosima za obavezno socijalno osiguranje i o zadrugama.\nNa dnevnom redu su i izmene i dopune Zakona o republičkim administrativnim taksama, Predlog zakona o preuzimanju obaveza Javnog preduzeća “Srbijagas“ prema privrednom društvu “Naftna industrija Srbije“ i pretvaranju tih obaveza u javni dug Srbije, kao i potvrdjivanje sporazuma o zajmu od Medjunarodne banke za obnovu i razvoj.\nSednica Skupštine Srbije sa ukupno 73 tačke dnevnog reda, od kojih su 53 predlozi kandidata za tužioce, zakazana je za 10.00 sati.


Bajden predstavio plan za obnovu infrastrukture - Američki izbori\nPredsednik Sjedinjenih Američkih Država, Džozef Bajden, predstavio je tokom ove nedelje svoj plan za obnovu američke infrastrukture. Plan je vredan 2250 milijardi dolara i podrazumeva obnovu puteva, mostova, sistema javnog saobraćaja, kao i vodovodnog sistema i sistema za napajanje električnom energijom, ali i unapređenje različitih usluga stanovništvu.\nNa prvi pogled izloženog plana, primetno je široko shvatanje pojma infrastruktura i uvođenje novog koncepta „ljudska infrastruktura“ koji podrazumeva izgradnju struktura koje mogu pomoći u jačanju ekonomije i omogućiti ljudima da učestvuju u njoj. Najveća stavka u Planu o obnovi infrastrukture je izdvajanje od 621 milijardi dolara za puteve i mostove, kao i 165 milijardi dolara za javni prevoz. Takođe, Plan sadrži i predlog za proširenje usluga Medikejda (Medicaid) na negu starih i osoba sa invaliditetom, veća ulaganja u škole i negu dece, podršku u procese obuke za posao, programe prevencije nasilja, spremnost za pandemiju i nova istraživanja.\nPlan sadrži nekoliko interesantnih detalja. Bajden je još u svojoj predizbornoj kampanji u okviru klimatskih ciljeva najavio da želi da se u Americi značajno poveća upotreba električnih vozila. Krajni cilj plana elektrifikacije je prelazak potrošača i preduzeća na vozila koja koriste čista goriva, a ovaj plan će početi da se sprovodi počevši od najprepoznatljivijih stvari svakodnevnice – žutog školskog autobusa i kamiona poštanske službe. Bajdenov plan poziva i na sve vrste ulaganja u škole i sve nivoe obrazovanja. Interesantan je i poziv za ulaganje od 10 milijardi dolara u istraživanje i razvoj na koledžima i univerzitetima koje tradicionalno pohađaju Afroamerikanci.\nPlan o infrastrukturi sadrži i sredstva u iznosu od 50 milijardi dolara koja će biti namenjena za stvaranje kancelarije u okviru Odeljenja za trgovinu. Ova kancelarija će imati zadatak da nadgleda ključne lance snabdevanja u državi, posebno one koji su se pokazali najranjivijim tokom pandemije virusa korona. Planirani novac će biti korišćen za povećanje domaćih industrijskih kapaciteta i investiranje u proizvodnju kritične robe. Značajna stavka Plana je i ulaganje od 180 milijardi dolara u nove tehnologije koje Pentagon pokušava da koristi, posebno veštačku inteligenciju i kvantno računanje.\nMnogi ovaj Plan i predsednika Bajdena porede sa Frenklinom Delanom Ruzveltom i njegovim Nju Dilom (New Deal) o obnovi zemlje nakon Velike depresije 30tih godina 20. veka. U narednom periodu ćemo moći da pratimo kako će teći ostvarivanje ovog Plana i šta će on doneti Sjedinjenim Američkim Državama.


Sednica Kriznog štaba danas u 14 sati | (Vesti - 11.09.2021) Novi Sad\n11.09.2021 u 09:27h\nIzvor: Alo.rs / Fotografija: screenshot YouTube\nKrizni štab za borbu protiv korona virusa zaseda danas u 14 časova zbog alarmantnog porasta korona brojki.\nPodsećamo, prema poslednjem preseku, u Srbiji je registrovano više od 6.000 novih slučajeva zaraze, uz čak 25 preminulih, zbog čega je sednica hitno zakazana, piše Alo.rs.\nO kojim merama bi moglo da se raspravlja\nRanije se govorilo o uvođenju kovid propusnica, koje su izazvale veliku polemiku. O mogućem uvođenju pričao je ranije državni sekretar u Ministarstvu zdravlja dr Mirsad Đerlek, rekavši da bi podela ljudi na vakcinisane i nevakcinisane predstavljala diskriminaciju, ali da traženje kovid propusnica kao potvrde za obavljanje određenih aktivnosti nije diskriminacija, a pruža mogućnost zaštite života ljudi.\nOn je ranije kazao i da bi ograničenje okupljanja, koje je trenutno na 500 ljudi, moglo da bude smanjeno.\nČlan Kriznog štaba prof. dr Branislav Tiodorović govorio je o muzičkim nastupima na kojima se ne poštuju mere kao jednoj od aktivnosti koje bi trebalo ograničiti.\nOno što je sigurno je da neće biti zatvaranja i ograničenja kretanja – više članova Kriznog štaba ranije je potvrdilo da to nisu opcije o kojima se razmišlja. Svi su oni podvukli važnost što većeg obuhvata vakcinacije kao prioritet, pa se pominjalo i uvođenje obavezne vakcinacije za određene grupe kao što su zdravstveni i prosvetni radnici.\nKako javlja "Danas", predsednik Srbije Aleksandar Vučić obratiće se javnosti danas u 18 časova, ali njegova služba za saradnju sa medijima nije saopštila šta će biti tema ove vanredne konferencije.\nPovezane teme Aleksandar Vučić branislav tiodorović korona virus kovid propusnice KRIZNI ŠTAB krizni štab za suzbijanje zarazne bolesti kovid-19 mirsad đerlek obavezna vakcinacija sednica kriznog štaba


Gradsko veće usvojilo izveštaje o radu javnih preduzeća i ustanova - RTV Podrinje\nGradsko veće usvojilo izveštaje o radu javnih preduzeća i ustanova\nutorak, 19 aprila 2022, 15:42\nNa zasedanju Gradskog veća u Loznici kojim je predsedavao gradonačelnik Vidoje Petrović, razmatran je nacrt i prihvaćen predlog odluke za skupštinsko usvajanje Plana detaljne regulacije izgradnje zaštitnog vodnog objekta nasipa na desnoj obali reke Drine na području Lipničkog Šora i Jelava.\nGradsko veće je, uz vrlo opsežnu analizu o poslovanju i finansijskim izveštajima javnih preduzeća „Naš dom“, „Loznica Razvoj“, „Toplana“, „Parking servis“ i „Vodovod i kanalizacija“ gde su uz sve teškoće iskazani zaista dobri rezultati, u protekloj godini, podržalo inicijativu gradonačelnika da se učine maksimalni napori na tehničkoj i kadrovskoj održivosti svih segmenata koji su važni za građane i sveukupno funcionisanje lokalne zajednice.\nJednoglasnim izjašnjavanjem usvojena je informacija Odeljenja za privredu i lokalni ekonomski razvoj o poslovanju od januara do decembra 2021. godine za sva preduzeća, ustanove i organizacije čiji je osnivač Skupština grada.\nPrihvaćeni su izveštaji o godišnjem radu Gradskog štaba za vanredne situacije i Operativnog plana odbrane od poplava duž vodotokova drugog reda, zatim izmene Pravilnika o regresiranim troškovima boravka dece u Predškolskoj ustanovi Bambi i predlogu da se za 20 procenata poveća broj novoupisanih mališana u vaspitnim grupama.\nUsvojen je predlog Pravilnika o sufinansiranju mera energetske sanacije porodičnih kuća i stanova kroz unapređenu termičku izolaciju, instalacije i ugradnju solarnih kolektora.\nData je saglasnost za sufinansiranje programa rada u oblasti socijalne zaštite i odobreno sufinansiranje projekata u sferi kulture, crkve i verskih zajednica.\nPrethodni tekstNajava: Veče gusala u Vukovom domu\nSledeći tekstZvornik: Šeranić i Stevanović obišli radove na novom objektu bolnice


U Mjanmaru uhapšeno najmanje 147 osoba\nSvjetlana Topalić, 04/02/2021\nNajmanje 147 osoba uhapšeno je u Mjanmaru od ovonedjeljnog puča, uključujući aktiviste, poslanike i zvaničnike svrgnute vlade liderke Aung San Su Ći, saopštilo je danas Udruženje za pomoć političkim zatvorenicima (AAPP).\nAAPP, koje se bavilo političkim zatvorenicima u Mjanmaru još od ere prethodne hunte, navelo je da je uhapšeno 133 zvaničnika ili poslanika i 14 aktivista organizacija za civilno društvo, prenio je Rojters.\nPodsjetimo, vojska Mjanmara proglasila je u ponedeljak vanredno stanje, preuzela vlast u državi i potvrdila da je sprovela hapšenja visokih vladinih funkcionera kao odgovor na prevaru za koju tvrde da je sprovedena tokom prošlogodišnjih opštih izbora.\nVlast je preuzeo vrhovni komandant oružanih snaga, general Min Aung Hlaing, smenjena su 24 ministara i zamjenika i imenovano 11 novih ministara.\nTags\t#Aung San Suu Kyi\t#mjanmar\nIzvještaj o zlostavljanju djece u Njemačkoj: Časne sestre iznajmljivale maloljetnike\nVlada KS osudila odluku o imenovanju članova UO KCUS


KFOR na severu, cilj brzo smirivanje situacije - JUGPRESS\nKFOR na severu, cilj brzo smirivanje situacije\nPovećanja patrola i trajanja patroliranja na severu Kosova, u blizini prelaza Jarinje i Brnjak ima za cilj brzo smirivanje situacija na severu Kosova, rekao je večeras portparol KFOR-a Antonio Minutela za TV Klan Kosova.\nOn je dodao da je KFOR preduzeo dalje korake na terenu tako šđto je povećao broj patrola duž glavnih puteva i da je to izazvalo postavljanje blokada puteva i rasporedjivanjem jedinica KFOR-a na graničnim prelazima Jarinje i Brnjak, u skladu sa mandatom Rezolucije 1244 Saveta Saveta bezbednosti UN iz 1999. godine.\n„KFOR je takodje razgovarao sa svim stranama uključenim u prekid protesta na severu Kosova. Usvojene mere, o kojima je komandant KFOR-a prethodno razgovarao sa svim institucijama na Kosovu i sa gradonačelnicima severa, imaju za cilj brzo smirivanje napete situacije koja je nastala prošle nedelje i obezbedjenje bezbednog i slobodnog kretanja za sve zajednice na Kosovu“, rekao je on, prenose mediji.\nKFOR je danas poslao trupe na sever zemlje nakon situacije stvorene uspostavljanjem reciprociteta za srpske tablice od strane Vlade Kosova.\nPrištinski mediji su javili da su pripadnici Kfora od početka primene mere Vlade Kosova bili u blizini prelaza Jarinje i Brnjak, ali se nisu kao danas javno pojavljivali, već su za nadgledanje situacije koristili helikoptere.\nMediji su još javili da su pripadnici Kfora posle jučerašnje posete ministra odbrane Srbije Nebojše Stefanovića i ruskog ambasadora Aleksandra Bocan Haščenka vojsci Srbije u blizini granice sa Kosovom odlučili da se pojave javno i prodju peške pored kosovskih policajaca i lokalnih Srba, čime su stavili do znanja da su oni tu da obezbede Kosovo od eventualnih incidenata od strane Srbije.\nInače, madjarski pripadnici Kfora koji su danas vidjeni u blizini prelaza pripadaju snagama za brze intervencije Kfor-a.\nFotografije iz arhive


Beta Glukan – Novi anti age sastojak - LjiljanaB\nAko ste se često pitali kako i čime negovati lice i pružiti mu sve što je neophodno, pronašli smo odgovor za vas: prirodnom korejskom kozmetikom koja je bogata prirodnim sastojcima nezamenljivim u svakodnevnoj nezi vaše kože.\nPodstaknuti tvrdnjom da se briga o celokupnom organizmu najbolje vidi na koži jer je ona pokazatelj našeg zdravlja, kao i da, uz genetiku koja je važan ali ne i presudan faktor, na naše opšte stanje i izgled kože utiču ishrana, stres, dehidriranost, nespavanje i nedovoljno fizičke aktivnosti, istražili smo za vas najbolje načine sa sačuvate i negujete mladolikost.\nZnate da je koža organ koji se stalno regeneriše, ali možda niste znali da loše navike usporavaju taj proces, pa se već u dvadesetim mogu pojaviti prvi znaci starenja, koji u pedesetim godinama dobijaju svoj pun izgled. Činjenica je da je proces starenja nemoguće zaustaviti, u tome ne može da pomogne ni najbolja kozmetika za lice, pa čak ni zahvati rekonstruktivne hirurgije, ali ga je itekako moguće usporiti. U toj borbi vaš najbolji saveznik biće svakodnevna nega kože, a ako korejska kozmetika postane vaša rutina nećete se više čuditi kako lepotice sa istoka izgledaju mladoliko kao devojčice u svojim pedesetim, pa čak i kasnije.\nPosle predanog istraživanja iskustava korisnika korejske kozmetike shvatili smo da je novi anti age sastojak beta glukan, najjači prirodni aktivator i stimulator imunog sistema. Navikli smo da ga koristimo u ishrani, ali je malo poznato da se ovaj sastojak može koristiti i u proizvodnji kozmetike koja sa njim dobija jednu novu perspektivu. Prirodna korejska kozmetika, napravljena od žitarica, gljiva i algi karakterističnih za ovo podneblje, bogata je beta glukanom koji smanjuje bore i podstiče kolagen koji obezbeđuje koži čvrstinu i elastičnost.\nNajbolja kozmetika za lice sadrži beta glukan\nUkoliko želite da prvi efekti budu vidljivi već posle nekoliko tretmana, da vaša koža bude elastična, hidrirana i glatka, morate da probate prirodnu korejsku kozmetiku, koja je namenjena svim tipovima kože, a posebno osetljivoj i problematičnoj koži.\nUkoliko imate hiper osetljivu kožu, kojoj je potrebna dubinska nega, krema za lice sa pčelinjim otrovom je idealan preparat za vas iz široke lepeze korejske kozmetike. Krema je rađena na prirodnoj bazi, pa su mogućnosti za iritaciju i alergiju i onako osetljive kože, svedene na minimum, prema iskustvima mnogobrojnih zadovoljnih korisnika.\nNega lica na kom su vidljivi prvi znaci starenja\nIdealno rešenje je da predupredite problem i sa prirodnom negom kože počnete već u dvadesetim godinama, naročito regije oko očiju, gde se prvo stvaraju bore jer je koža najosetljivija i najtanja. Verni saveznik u tome biće vam, provereno, prirodna korejska kozmetika, poslednjih godina najtraženija i najprodavanija kozmetika širom sveta. Krema od puževe sluzi, koja otklanja tamne kolutove oko očiju i utiče na najsitnije bore, idealna za sve tipove kože, namenjena je svim generacijama.\nKako, dakle, negovati kožu jednim preparatom i da li je to zaista moguće? Prema svim našim istraživanjima, moguće je i to nekom od odabranih krema korejske kozmetike. Anti age krema koja sadrži 51 % ekstrakta indijske smokve obezbeđuje koži sve što joj je neophodno, prilagođena je svim tipovima kože i ne sadrži parabene, veštačke boje, sulfate i mineralna ulja. Vidno smanjuje bore, pruža osećaj hidriranosti, štiti od slobodnih radikala i zagađenja, ova prirodna krema – najbolji saveznik u borbi sa godinama, pravi je biser korejske kozmetike, kojoj mnoge korejske lepotice duguju svoju mladolikost. Ukoliko uporedo koristite i masku sa ekstraktom zelenog čaja, alojom, puževom sluzi i pčelinjim otrovom rešićete nekoliko problema istovremeno: ten će biti ujednačen i svetao, sitne bore će nestati, a vaše lice će biti nahranjeno.\nUpotrebom korejske kozmetike nega kože postaje veoma jednostavna, jer su proizvodi bogati prirodnim biljnim sastojcima koji će vam pomoći na brz i efikasan način.\nPrirodna korejska kozmetika u malom pakovanju\nSerum sa hijaluronom pružiće vašem licu neophodnu hidrataciju i poboljšati elastičnost, a uz to je i idealan za uklanjanje tamnih fleka, bora i zatezanja izmorene kože.\nAko ste se dosad pitali čime da negujete svoje lice, više ne morate: najbolja kozmetika, blaga i puna prirodnih sastojaka, koja ne stvara osećaj težine na licu je korejska kozmetika. Obavezno je probajte i svedočite tome kako vam briše godine sa lica.


JAVNA RASPRAVA O PREDLOGU AKCIONOG PLANA STRATEGIJE PAMETNE SPECIJALIZACIJE: Rasprava će trajati do 20. januara 2021. godine\nMinistarstvo prosvete, nauke i tehnološkog razvoja Vlade Republike Srbije pokrenulo je javnu raspravu o Predlogu akcionog plana Strategije pametne specijalizacije u Republici Srbiji za period od 2021. do 2022. godine, koja je usvojena u februaru 2020. godine.\nJavna rasprava će se sprovesti do 20. januara 2021. godine.\nDržava nastoji da pomenutom strategijom i pratećim akcionim planom, koji su u skladu sa politikom EU u ovoj oblasti, pruži podsticaj i ulaže u one oblasti gde postoji mogućnost kombinacije znanja, preduzetništva i inovacija.\nTo su, kako se navodi, informaciono-komunikacione tehnologije, hrana za budućnost, mašine i proizvodni procesi budućnosti i kreativne industrije.\nStrategija pametne specijalizacije predstavlja važan instrument za poboljšanje inovacionog i istraživačkog ekosistema u Srbiji, razvoj ekonomije zasnovane na znanju i inovacijama i usmeravanje investiranja u oblasti koje su unutar procesa identifikovane kao oblasti prioriteta.\nU cilju što većeg efekta javnih ulaganja i realizacijom mera iz Predloga akcionog plana, oblasti identifikovane Strategijom imaće veću podršku, prilagođenu njihovim potrebama i prilikama.\nTakođe, razvojne investicije će se usmeravati u oblasti gde se prepoznaje veza znanja, kapaciteta i kompetencija u kojima postoji inovacioni potencijal za pozicioniranje na domaćem i inostranim tržištima.\nMinistarstvo poziva predstavnike državnih organa, Nacionalnog saveta za naučni i tehnološki razvoj, Zajednice instituta Srbije, svih državnih i privatnih univerziteta u Srbiji, Privredne komore Srbije, kao i privredne subjekte, stručnu i zainteresovanu javnost da učestvuju u javnoj raspravi i daju komentare i predloge.\nPrimedbe i predlozi se dostavljaju Ministarstvu prosvete, nauke i tehnološkog razvoja, preko posebnog obrasca, na adresu pametnaspecijalizacija@mpn.gov.rs, sa naznakom "Predlog akcionog plana Strategije pametne specijalizacije u Republici Srbiji (4S) za period od 2021. do 2022. godine".\nMinistarstvo će objaviti Izveštaj o održanoj javnoj raspravi na svojoj internet stranici i portalu eUprave najkasnije u roku od 15 dana od dana okončanja javne rasprave.\nIzvor: Vebsajt Vlade, 31.12.2020.


ŠKOLA U BREGOVIMA - Nakon 33 godine postavljaju se novi prozori | Trebinje Live\nŠKOLA U BREGOVIMA - Nakon 33 godine postavljaju se novi prozori\nNa objektu Osnovne škole "Jovan Jovanović Zmaj" u Trebinju, nakon 33 godine, biće postavljeni novi prozori, za šta su kabinet predsjednika Republike Srpske Milorada Dodika i UNDP donirali ukupno 100.000 KM.\nDirektor ove ustanove Darko Jegdić rekao je Srni da će novi prozori znatno poboljšati uslove rada učenika i zaposlenih.\nRukovodstvo škole uputilo je veliku zahvalnost predsjedniku Srpske Miloradu Dodiku za donirana sredstva.\n"Mi smo tih 50.000 KM iskoristili kao garanciju za učestvovanje u projektu energetske efikasnosti koji je ponudio UNDP. Nakon što je projekat odobren, od njih smo dobili dodatnih 50.000 KM", kaže Jegdić.\nOve sedmice raspisan je tender koji će biti otvoren mjesec dana, pa se u drugoj polovini oktobra očekuje početak radova.\nRukovodstvo škole je u prethodnom periodu obezbijedilo zamjenu glavnih i sporednih vrata, a postavljene su i sigurnosne kamere